Ratni doboši Sarajeva: Sad je cilj — izbaciti Srbiju iz „Dejtona“ - Sputnjik Srbija\n19:58 19.11.2017 (osveženo 20:10 19.11.2017) Preuzmite kraći link\nBezmalo politički penzioner, kako ga u Bosni u pojedinim krugovima već zovu, Bakir Izetbegović, član Predsedništva BiH, ne propušta priliku da pali region svojim izjavama. Poslednja u nizu izgovorena u Mostaru, a na koju je upozorio zamenik šefa Kluba poslanika SNSD-a u Narodnoj skupštini Republike Srpske Igor Žunić, odnosi se na Bakirove reči da „Srbija i Hrvatska samo potpisnice mirovnog Dejtonskog sporazuma, a ne i garanti sporazuma i mira“.\nŽunić iza ove izjave čuje Bakirove ratne doboše i huškanje, čiji je cilj da destabilizuje BiH, ali i ceo region, jer jasno upozorava da se Srbija i Hrvatska drže po strani, što se tiče BiH. On je takođe postavio i pitanje da li su poslednje ekstremističke izjave Bakira Izetbegovića dozirane upravo u momentu kada se veliki broj pripadnika poražene „Islamske države“ vraća u BiH iz Sirije i Iraka, kao i da li su ove izjave Izetbegovića izraz dobrodošlice povratnicima sa tih ratišta u kojima on vidi omiljene bojovnike spremne za njegove „bolesne“ namere.\nProf. dr Stevica Deđanski sve je više uveren da iza ovakvih izjava Izetbegovića stoje strani pritisci, posebno jer se veliki deo njegovih izjava odnosi na Srbiju, koja pokušava da se, kako kaže, stabilizuje.\n„Što znači, pokušava da izazove neku nerealnu reakciju i iz Republike Srpske i iz same Srbije, gde bi se opet Srbi prikazali kao krivci koji započinju kavgu. Nadam se da mu to neće uspeti, ali mu ni ne treba davati toliko značaja jer je on očito deo političke prošlosti, koji zapaljivu retoriku koristi samo da bi se pred Zapadom pokazao da je još neki lider u regionu“, objašnjava Deđanski.\nSve ovo naš sagovornik dovodi u vezu i sa predstojećom posetom članova Predsedništva BiH Beogradu, zbog čega veruje da Bakir na ovaj način pokušava i da podigne svoju političku težinu u tim predstojećim razgovorima, koja je trenutno veoma mala.\nŠto se tiče napomene Žunića da Izetbegović svoje izjave usklađuje sa džihadistima, povratnicima sa ratišta, prof. dr Deđanski kaže da je tačno da je takvih povratnika dosta, kako u BiH tako i na Kosovu, ali je po ovom pitanju oprezan sa odgovorima.\n„Moguće je da Izetbegović u tome vidi neku svoju šansu, jer je prosto bezobziran političar, pa možda ovako ekstremnim stavovima pokušava da okupi te ekstremiste oko sebe. Jer, znate, mnogo veću jačinu i težinu ima neki stav kada ga podrže ekstremisti nego kad iza njega stane običan svet. Ali ako igra na tu kartu, to mu je pogrešno, i mi ne treba da se u to mešamo“, veruje naš sagovornik.\nDa je Bakir zaista pao u političku depresiju jer je dosadio svojom politikom i samim Bošnjacima, nije nikakva tajna, pa se tako sve više Fahrudin Radončić pominje kao čovek koji bi mogao da zameni Izetbegovića na mestu lidera Bošnjaka u BiH.\nRadončić je u delu bošnjačkog tela u BiH dobio poene već i samom činjenicom da je odbio da se pojavi na sastanku koji je za prvu nedelju decembra zakazao visoki predstavnik BiH Valentin Incko, sa partijama koje su deo vlasti u Sarajevu.\nRadončić je poziv odbio uz obrazloženje da ne želi da bude na sastanku na kome je i Bakir. Razlozi, koje niko nije izneo javno, ali o kojima se naveliko šuška po bosanskim kuloarima, zapravo su vezani za Radončićevo odbijanje da se „igra Bakirovog rata“, jer Bakir i njegovi sve malobrojniji sledbenici veruju da je ratnohuškačka politika — jedina politika koja može da očuva muslimansku Bosnu. Zamenik šefa Kluba poslanika SNSD-a u Narodnoj skupštini Republike Srpske se nada da će, posle upozorenje iz Srbije i Republike Srpske da ne rasplamsava ratnu retoriku, koja traje nedozvoljeno dugo, Izetbegović dobiti upozorenje i od predstavnika međunarodne zajednice koja propagira mir u regionu, a ne vodi dovoljno računa o krajnostima i opasnostima koju nosi Izetbegovićeva ratnohuškačka retorika.\nSDA BiH: Ne prihvatamo harangu iz Srbije\nSamo za prave muškarce: Eh, kad bih bio 007\nBakir Izetbegović, Džihadisti, RS, Dejtonski sporazum, Bakir Izetbegović, Bosna i Hercegovina


Načelnik Kalesije sastao se sa šefom Ureda Misije OSCE-a u Tuzli – Općina Kalesija\nNačelnik Kalesije Sead Džafić sastao se danas sa šefom Ureda Misije OSCE-a u Tuzli Karlom Jorssenom u okviru njegovog obilaska lokalnih zajednica.\nNa sastanku načelnik Kalesije Sead Džafić goste je upoznao sa projektima koji se trenutno rade na području naše općine kao i o ciljevima razvoja naše općine u narednom periodu, prvenstveno misleći na izgradnju kanalizacione mreže, regulaciju korita rijeke Spreče te izgradnju gradske toplane.\nŠef Ureda Misije OSCE-a u Tuzli Karl Jorssen pohvalio je projekte, koji su na inicijativu načelnika urađeni i koji su građanima Kalesije dali bolji život.\nTakođer je istakao da OSCE radi mnogo na podršci Koalicijama koje se bore protiv nasilja i mrženje, ali i lokalnim zajednicama koje rade na unapređenju obrazovnog sistema ali i pravima manjina, posebno Roma.\nVeliko interesovanje šef Jorssen je pokazao za rad načelnika kao nezavisnog kandidata koji je uspio bez političke partije da pobjedi na izborima, ali i o odnosu većih nivoa vlasti prema njemu jer ne pripada nijednoj političkoj stranci ili partiji.\nNačelnik naše općine Sead Džafić i šef Ureda Misije OSCE-a u Tuzli Karl Jorssen složili su se da je ovo početak jedne dobre saradnje Kalesije i OSCE-a i da će se u budućnosti mnogo raditi na unapređenju tih odnosa koji mogu donijeti bolji život svim građanima koji ovdje borave i rade.\nPrevious\tOpćina Kalesija sa 3.000 KM pomaže uvođenje grijanja u džamiju u Babinoj Luci


Odobravanje udžbenika na bosanskom kasni zbog spornih odrednica i grešaka. Stručnjaci protiv prekrajanja istorije. Neke knjige ispod standarda\nAUTORI udžbenika na bosanskom jeziku tvrde da je Povelja Kulina bana starobosanski dokument, da je pisana bosančicom, zasebnim bosanskim pismom. U zvanične praznike, o kojima deca treba da uče, uvrstili su Dan Sandžaka, a sve što se odnosi na Rašku oblast preimenovano je u Sandžak i sandžačko.\nZbog ovih naučno neutemeljenih činjenica, stopirano je odobravanje udžbenika za istoriju, Svet oko nas, Prirodu i društvo, jer stručnjaci, istoričari, ne mogu da se slože s prekrajanjem istorije.\nPotpredsednik Bosanskog nacionalnog veća Esad Džudžo smatra da im se ovakvi udžbenici moraju odobriti, te da je reč o "identitetskim pitanjima". On navodi da su za nastavu na bosanskom jeziku nedostajala 52 udžbenika, a da je odobren tek jedan.\n- Najveći broj udžbenika nije dobio saglasnost stručnih komisija, ne zbog istorijski spornih činjenica, već zbog propusta koji se tiču standarda kvaliteta, ishoda, zadataka koji se deci zadaju - kaže za "Novosti" Eleonora Vlahović, rukovodilac centra za razvoj programa i udžbenika Zavoda za unapređivanje obrazovanja i vaspitanja. - Autori su dobili stručno mišljenje, a zamerke u najvećem broju slučajeva mogu lako i brzo da se otklone i udžbenici će biti odobreni. Mali broj knjiga ima zamerke koje su sporne sa istorijskog i jezičkog stanovišta.\nZbog manjka udžbenika negoduje Esad Džudžo, pa je zato i inicirao sastanak sa predstavnicima Ministarstva prosvete, Zavoda za udžbenike i Zavoda za unapređivanje obrazovanja i vaspitanja. On tvrdi da su im na 76 mesta stavljene zamerke koje se tiču "etničke posebnosti".\n- Očekujemo da ministar izda saopštenje ovim povodom, jer ne može stručno telo na taj način da tumači rukopise - tvrdi Džudžo. - Dete koje uči lekciju "Moj zavičaj" mora da zna da mu je zavičaj Sandžak, a komisija priznaje samo Rašku oblast. Postoji još tačaka sporenja, na primer, da li su Bošnjaci etnička ili teritorijalna kategorija.\nSve strane čekaju razjašnjenje od ministra.\nGREŠKE OPASNE PO DECU\nUDžBENICI su, na primer, "padali" zato što su od dece u trećem razredu tražili da skalpelom probuše rupu na kartonu ili da odu u šumu da nešto uberu. Eleonora Vlahović objašnjava da takvi propusti nemaju veze sa jezikom i bili bi vraćeni i da su na srpskom, jer dovode decu u opasnost. (Večernje novosti)


Plate u Srpskoj rasle do 177 maraka | Trebinje Live\nNeto plate u Srpskoj za godinu dana narasle su do 177 maraka, pokazuje zvanična statistika.\nZa tu cifru su, po informacijama Republičkog zavoda za statistiku, povećane zarade zaposlenih u oblasti poslovanja nekretninama.\nStatističari u svojim bazama imaju ukupno 19 područja rada, od čega je u čak 18 oblasti zabilježeno povećanje zarada, a prosjek, kada govorimo o rastu, iznosi 58 maraka.\nNaime, u avgustu prošle godine prosječna plata iznosila je 852 marke, a u istom mjesecu ove godine 910 KM.\nU posmatranom periodu, jedino je oblast finansijske djelatnosti i djelatnosti osiguranja zabilježila pad u neto platama, i to sa 1.444 na 1.403 marke.\nAli, istovremeno, zarade su rasle, recimo, u prerađivačkoj industriji - sa 670 na 756 maraka, u građevinarstvu sa 570 na 628, u trgovini na veliko i malo sa 621 na 696 KM.\nViše novca na tekuće račune liježe i zaposlenima u hotelijerstvu i ugostiteljstvu (sa 548 na 642 marke), u obrazovanju (sa 844 na 911 KM), u djelatnosti zdravstvene zaštite (sa 1.034 na 1.069 KM) i tako dalje.\nU poslovnoj zajednici kažu da bi moglo doći do dodatnog povećanja plata, ali da za to treba da budu ispunjeni određeni uslovi.\nVladimir Blagojević, portparol Privredne komore RS, ističe da privrednici jesu povećavali plate, prije svega u cilju da zadrže najkvalitetnije radnike, odnosno kako bi održali nivo proizvodnje i ispoštovali sve obaveze koje imaju prema tržištu.\n"Privrednici su maksimalno iscrpili svoje resurse kako bi omogućili povećanje plata. Međutim, sada je neophodno i mi insistiramo na tome da dođe do značajnijeg rasterećenja privrede, a što bi dovelo do dodatnog povećanja plata. A to se prije svega odnosi na smanjenje opterećenja na platu, odnosno vraćanja na nivo iz 2008. godine", naglasio je Blagojević u izjavi za "Nezavisne".\nPriznaju i sindikalni predstavnici da je došlo do rasta plata, ali i upozoravaju da to za radnike nije dovoljno.\n"Ovakvim tempom, kada uzmemo troškove života, neizdrživo je živjeti i raditi", rekao je za "Nezavisne" Goran Savanović, predsjednik Sindikata trgovine, ugostiteljstva, turizma i uslužnih djelatnosti RS.\nPrema njegovim riječima, pozitivan primjer nedavno je zabilježen kada je riječ o Zdravstveno-turističkom centru "Banja Vrućica", gdje je minimalac podignut na 600 maraka.\n"To je svakako napredak. Istovremeno, najteži slučaj imamo u trgovini, gdje do značajnog povećanja nije došlo. Zato danas u trgovini imamo prepolovljen broj izvršilaca. Ako tu ne dođe do drastičnog povećanja plata, bojim se da će dobar dio trgovina biti zatvoren", upozorava Savanović.\nPrema podacima Saveza sindikata RS, sindikalna potrošačka korpa za avgust ove godine iznosila je 1.886 maraka.\nToliki prosjek plata nije zabilježen ni u jednoj od spomenutih 19 djelatnosti obuhvaćenih statistikom.\nNaime, u avgustu su najviše zarađivali upravo zaposleni u finansijskim djelatnostima i djelatnostima osiguranja - 1.403 marke.


U Skupštini završena o budžetu – Bankar.me\nDecember 27, 2018 CRNA GORA, MAKRO, SVE VIJESTI Leave a comment\nNezavisni poslanik Aleksandar Damjanović kazao je da ga raduje najava premijera Duška Markovića da će se snažno obračunati sa sivom ekonomijom.\nOn je naveo da očekuje da Vlada i Ministarstvo finansija iskorače hrabro u rješavanju problema u bankarskom sektoru\nPoslanik Socijaldemokratske partije Ranko Krivokapić ocijenio je da je budžet realni pokazatelj šta je politika u jednoj državi, odnosno kome da se pomogne, a kome da se oduzme.\nPoslanik Socijaldemokrata Boris Mugoša saopštio je da će ta partija podržati predloženi budžet, jer je on razvojni.\nPoslanik Demokratske partije socijalista Tarzan Milošević rekao je da nijedan budžet nija lako koncipirati, jer treba napraviti ravnotežu.\nKada su posrijedi nedostajuća sredstva za narednu godinu, koja iznose 556 miliona eura, Radunović je kazao da već sada postoji 186 miliona eura, prenosi Mina.\nVlada će, kako je najavio, 190 miliona eura obezbijediti kroz aranžamn sa Exim bankom za autoput.\n„Od ukupnog iznosa nedostajućih sredstava, 180 miliona eura ćemo morati da tražimo na domaćem tržištu“, dodao je Radunović.\nOn je saopštio da će Vlada i u narednom periodu preispitivati poresku politiku.\nKada je posrijedi povećanje minimalne zarade, Radunović je rekao da je to u fokusu Vlade, ali da se taj segment mora oprezno pratiti, kako se ne bi napravio neki ishitren potez.\nPOJMOVIBudžet Crne Gore budžet za 2019.\nPrevious “Priče o odlasku Societe Generale iz Srbije preuranjene i neosnovane”\nSljedeći Kompanija Voli donirala Bolnici u Baru 60.000 eura


Ka promociji vrijednosti otvorenog i demokratskog društva - Snaga lokalnog\nHome Ka promociji vrijednosti otvorenog i demokratskog društva\nKa promociji vrijednosti otvorenog i demokratskog društva\nSnaga lokalnog je u okviru svojih posjeta lokalnim zajednicama – u cilju mapiranja njihovog potencijala i povezivanja sa civilnim sektorom, aktivistima, lokalnim vlastima i uspješnim privrednicima – posjetila Trebinje. U ovom gradu smo razgovarali sa predstavnicima Centra za kulturu Trebinje, Centra za održivi razvoj i ekologiju i Centar za razvoj Hercegovine.\nDio tima za Venecijansko bijenale\nPrema riječima Miljana Vukovića, direktora Kulturnog centra Trebinje, ova institucija realizuje niz kulturno-umjetničkih projekata i veoma je aktivna u svojoj zajednici. KC Trebinje između ostalog, kako nam je kazao Vuković, realizuje projekat Kreativna Evropa, dosta surađuju sa Evropskom unijom, dok sa USAID-om do sada nije bilo zajedničkih projekata. A iz ove institucije još sa ponosom ističu da su na poziv Ministarstva prosvjete i kulture RS i Muzeja savremene umjetnosti RS postali dio tima koji radi na pripremanju nastupa BiH na Venecijanskom bijenalu koje će biti održano naredne godine u Veneciji. Iz KCT-a su naglasili da su ponosni i na činjenicu da se 70% nacionalnog blaga koje je registrovano na entitet Republika Srpska nalazi upravo u Trebinju.\nKulturni centar Trebinje, kao polivalentna ustanova u kulturi, predstavlja nezaobilazno mjesto u kulturnom životu grada Trebinja i Hercegovine. Kroz dosadašnji rad i komunikaciju sa publikom, Centar je izgradio sliku uspješne ustanove koja je svojom programskom orijentacijom okrenuta ka promociji vrijednosti otvorenog i demokratskog društva, saradnju sa lokalnim, nacionalnim i svjetskim umjetnicima i umjetničkim grupama, realizaciji različitih aktivističkih i kritičkih programa sa kulturnim sektorom. Imamo dosta iskustva u pisanju projekata, a sad smo jedina organizacija u Bosni i Hercegovini koja je ikada prošla kao nosilac na programu Kreativne Evrope. Kad izlaze različiti projekti, izvodi se lijepa ideja da nešto radimo. Najbitniji nam je rezultat da se uspostavi komunikacija. Mi stalno radimo s različitim organizacijama, sad smo u saradnji sa Goethe Institutom i sa Francuskim kulturnim centrom, sa njima imamo dosta aktivnosti. Prošle godine iako je bila korona, računajući projekciju u bioskopu (po dvije projekcije dnevno) imali smo oko 700 manifestacija unutar zgrade, ispričao je za Snagu lokalnog Miljan Vuković, direktor Kulturnog centra Trebinje.\nGovoreći o radu Centra za održivi razvoj i ekologiju izvršni direktor ove institucije Aleksandar Vukanović ističe za Snagu lokalnog da je veliki broj mladih iz Trebinja prošao kroz ovaj Centar, te da je mnogo realizovanih projekata koje je on radio i još radi. Centar je, ističe on, član koalicija sa drugim ekološkim organizacijama u Bosni i Hercegovini te ima dobru saradnju sa regionalnim eko udruženjima. Vukanović naglašava da je teško govoriti o nekom stalnom članstvu, jer članovi Centra su većinom osnovci i srednjoškolci koji nakon završetka škole odlaze na daljnje školovanje i više nisu zainteresovani da budu dio rada ove institucije.\nDeset godina postoji ekološko udruženje koje je bazirano na mladima. Radimo s njima i prolazimo edukacije. Imamo na nivou BiH, ali i regiona dobru saradnju sa svim ekološkim udruženjima, rekao nam je izvršni direktor Centra za održivi razvoj iz Trebinja Aleksandar Vukanović.\nHrana, poljoprivreda i selo\nCentar za razvoj Hercegovine, riječima direktora Slobodana Vuleševića, egzistira od 2003.godine, radi na promoviranju tipičnih i tradicionalnih poljoprivrednih proizvoda i bosanskohercegovačkih autentičnih sela kao turistički neprocjenjivog potencijala. On je mišljenja da se mora mijenjati kolektivna svijest o potencijalima koje Trebinje i Hercegovina imaju te da Trebinje treba da bude „svoje“, da bude izdvojeno kao turistički lokalitet, a ne da se energija ulaže u pokušaj da se konkuriše Dubrovniku. Slobodan ističe da je Dubrovnik za Hercegovinu isto kao što je Firenca za Toskanu i naglašava da Trebinje treba da razvija svoju priču u pozadini Dubrovnika.\n„Centar za razvoj Hercegovine na početku se bavio ekologijom, zatim ruralnim razvojem, a danas održivim razvojem odnosno svim onim što će uskoro prerasti u cirkularnu ekonomiju odnosno u drugačiju filozofiju korišćenja resursa i u turizmu i u poljoprivredi i u svim drugim sektorima. Radili smo i na stvaranju Euro regiona ovdje na tromeđi Bosne i Hercegovine, Crne Gore i Hrvatske, i nastojali smo jače povezati Trebinje, Dubrovnik i Herceg Novi. Nažalost, za sada je ta priča, zaustavljena. Puno smo radili i na uvezivanju nevladinog, javnog i biznis sektora kako bismo mogli postaviti osnove za stvaranje civilnog društva prema evropskim standardima. Puno „dugujemo“ fondaciji Business Inovation Programs (https://www.bips.no/) i njihovim edukacijama u Norveškoj i u Bosni i Hercegovini tokom kojih smo spoznali komparativne prednosti, ali i nedostatke Bosne i Hercegovine kao i da spoj gore pomenuta tri sektora i promjena naših mentalnih slika može dovesti do napretka. S druge strane promišljanje o hrani, ne kao lokalnoj, nego hrani lokaliteta, kao nezaobilaznom alatu za promociju teritorije treba da bude na vrhu prioriteta Trebinja. Nije dovoljno samo reći da imamo razvijeno selo, mnogo je važnije istaći koju i kakvu priču sa sobom nosi to selo, zašto bi ga trebalo posjetiti, u krajnjem, i zašto se zadržati tu na nekoliko dana. U sam razvoj sela, neophodno je uključiti maksimalno i struku, s ciljem da se kuće sačuvaju u izvornom stanju, sa tragom istorije na njima, da onaj ko dođe osjeti generacije koje su tu živjele i da se sve to prezentuje na najbolji način. Onda na red dolaze kreativne industrije. Veoma je bitna i prezentacija svega što se nudi ponaosob. Tada se vidi i neprocjenjiva uloga umjetnosti koja je u BiH generalno zanemarena“, rekao je za Snagu lokalnog direktor Centra za razvoj Hercegovine Slobodan Vulešević.\nMreža za izgradnju mira u okviru svog projekta Snaga lokalnog, dogovorila je sa ovim institucijama buduću zajedničku saradnju na realizaciji aktivnosti i događaja u svrhu promovisanja i poticanja lokalnih inicijativa i poduhvata.


Foto: @marcelina_zawadzka / Instagram\nONA JE MUŠKI SAN Prelepa misica vozi kamion na reliju,\nMarselina Zavadksa je 2012. godine bila mis Poljske, a početkom iduće, tačnije u januaru, učestvovaće na pomenutom reliju i to kao vozač kamiona.\n🦋Be proud of who you are and not ashamed of how others see you 🤗👀💋 #blackdress #greatmoment #memories #heart 🖤 @giorre_world ♣ #dress @robertczerwik\nTridesetogodišnjakinja planira da, zajedno sa tri člana ekipe, pređe 6.000 kilometara. Reli se vozi od Monaka, preko Savone u Italiji, Tangera u Maroku i Mauritanije do Dakara.\n- Želim da svi znaju da je ovo učešće na reliju humanitarnog karaktera, nećemo primiti nikakvu naknadu, već hoćemo da pomognemo drugima - poručila je lepa Marselina.\nSa obzirom na to da je reli u ogromnoj količini više zatupljen kod muškaraca, oni će se verovatno složiti da je da je ona pravi muški san. Na instagramu ima blizu 500.000 pratilaca, a svi sa nestrpljenjem čekaju njenu vožnju.


Sirijska opozicija u sukobima zarobila 400 terorista ISIS-a\nSirijska opoziciona vojska je zarobila najmanje 400 terorista ISIS-a tokom sukoba\nnaslovnica > svijet 13.02.2018 Burak Karacaoğlu,Eşref Musa,Levent Tok İdlib\nIDLIB (AA) - Sirijska opoziciona vojska je zarobila najmanje 400 terorista ISIS-a, tokom sukoba s pripadnicima ove organizacije koji preko koridora koji im je otvorio Assadov režim nastoji ući u zonu deeskalacije sukoba u gradu Idlibu, javlja Anadolu Agency (AA).\nPrema informacijama novinara AA iz regije, opoziciona vojska je pokrenula operaciju kojom je zaustavila teroriste ISIS-a, koji se iz regije pod kontrolom Assadovih snaga nastoje probiti do Idliba.\nSaznaje se također kako je 12 opozicinih grupa u sklopu operacije nazvane "odbijanje okupatora", neutraliziralo veliki broj pripadnika ISIS-a u regijama istočno i južno od Idliba, čime je ISIS-u zadat težak udarac.\nGlasnogovornik zajedničke operacije opozicionih snaga Naci Abu Huzeyfe za AA je potvrdio kako se operacija nastavlja.\n"Tokom današnjih akcija zarobili smo 400 pripadnika ISIS-a, među njima oko 80 ranjenih", rekao je Huzeyfe.\nDodao je kako je u operaciju uključeno oko 2.000 pripadnika opozicionih grupa.\n"Najprije smo formirali odbrambene linije, zatim smo zaustavili probijanje terorista ISIS-a. Nakon toga smo ih napali. Preuzeli smo kontrolu nad selima Um Halahil, Huveyin i Ard Zerzur, južno od Idliba", rekao je Huzeyfe, podsjećajući kako su sukobi u ovoj regiji intenzivirani tokom posljednjih nekoliko dana.\nAssadov režim i teroristi ISIS-a već duži period provode taktičku saradnju protiv opozicije u zoni deeskalacije sukoba u Idlibu.\nRežim je u oktobru 2017. godine otvorio put teroristima ISIS-a preko Hunayfia, istočno od Hame, kako bi došli do regija u ovom gradu koje su pod kontrolom opozicije.\nISIS i Assadov režim su, krećući se u koordinaciji, a zahvaljujući podršci Rusije iz zraka, ostvarili značajan napredak protiv opozicinoh grupa.\nSnage SAD-a u Siriji formirale zatvor za strane teroriste ISIS-a\nFilipini: Uhapšena supruga novog vođe ISIS-a Abu Dara


SEĆANjA NE BLEDE - Glas Podrinja\nGODIŠNjICA OSLOBOĐENjA BOGATIĆA U II SVETSKOM RATU\nPolaganjem venaca i cveća kraj spomenika palim borcima u centru Bogatića, obeležena je godišnjica od akcije Mačvanskog partizanskog odreda u kojoj je 7. avgusta 1941. godine oslobođen Bogatić. Skromno sećanje na ovaj dan, priredio je OO SUBNOR Bogatić uz pomoć ovdašnje lokalne samouprave, a pored domaćih prisustvovali su i predstavnici drugih organizacija boraca, koji su tako obnovili sećanje na hrabro vojevanje svojih predhodnika.\nUpriličena je i poseta Bubanji, mestu gde je održana Okružna partijska konferencija za Šabački okrug i doneta odluka o formiranju odreda, koji je nekoliko dana kasnije izveo uspešnu akciju napada na Bogatić.\n- Važno je istaći da je ovo tada bila prva slobodna varoš u srcu porobljene Evrope, koja je “stenjala”, pod fašističkom čizmom. Akcija odreda je bila od izuzetne važnosti, pre svega za moral pripadnika pokreta otpora protiv fašista i smatram da je dužnost predaka da ih se sećamo. Obnovljen Spomen kompleks na Bubanji nameravamo da ustupimo Turističkoj organizaciji opštine Bogatić, kako bi bila uvrštena u turističku destinaciju našeg kraja, kaže Mioljub Josipović, predsednik OO SUBNOR Bogatića.\nZa rekonstrukciju i izgradnju Spomen kompleksa na Bubanji do sada je iz budžeta opštine Bogatić izdvojeno više od 300. hiljada dinara. Očekuje se pomoć Republičkog odbora SUBNOR, kao i zainteresovanih darodavaca, kako bi posao bio okončan po urađenom projektu.\n“SABOR PESME I LEPOTE” U BOGATIĆU OBNAVLjA SEĆANjE NA ČUVENE MUZIČARE OVOG KRAJA


Velika je stvar kada vinarija može svoja vina da predstavi u vlastitom restoranu. Još kada se taj restoran nalazi u Motovunu, jednom od najživopisnijih i najbolje sačuvanih utvrđenih srednjovekovnih gradova Istre, visoko na ivici utvrđenog bedema odakle se pogled ka horizontu i olistalim vinogradima u podnožju pruža kilometrima, vina kao da dobiju dodatna krila.\nZahvaljujući pre svega nizu vrhunskih penušavih vina Plešivica je u poslednjih desetak godina dospela u vrh najintrigantnijih vinskih regiona Hrvatske. Među sve brojnijim tamošnjim penušavcima posebnu pažnju privlače oni s etiketama Griffin nastali u maloj porodičnoj Vinariji Ivančić, koji su već postali pravi hit u regionu i samo je pitanje dana kada će i ljubitelji vina u Srbiji imati prilike da ih probaju.\nMilijan Jelić je po mnogo čemu jedinstvena pojava na vinskoj sceni Srbije. Svejevrsni vinski vizionar koji je neke stvari radio pre drugih ovde, naslućivao je trendove i postavljao smernice koje su zatim drugi srpski vinari sledili, kako u podrumu, tako i vinogradu.


Vučić: Od 15. oktobra počinje proizvodnja Sinofarma u Srbiji - Politički.rs\nNapravili smo veliki dogovor večeras, zajedno sa UAE i Kinom izgradićemo u Srbiji novu fabriku za Sinofarm vakcine, koje ćemo proizvoditi od 15. oktobra, najavio je predsednik Srbije Aleksandar Vučić. Već sam javio našim ljudima da traže zemljište, najbolje nadomak Beograda, da napravimo tu fabriku, koja će da proizvodi između dva i tri miliona vakcina mesečno, čime ćemo pokrivati dobar deo regiona i sve naše potrebe, rekao je sinoć predsednik Srbije i dodao da to zavisi i od toga šta nauka kaže, jer se sada spominje da je možda potrebna i treća doza. “Mi ćemo svake godine morati da se vakcinišemo, a ove vakcine koje smo izabrali, ruska i kineska, su apsolutno bezbedne”. Mi ćemo za godinu i da proizvodimo tečnost za vakcinu, a ne samo da dobijamo sirovinu u koju ćemo dodavati sastojke, a ne samo da ubacujemo u bočice, uveren je.\n„Narednih dana, u roku od dve nedelje, napravićemo to i javno i za potpisivanje. To će biti potpuno grinfild, nova fabrika za vakcine, za Sinofarm vakcine, koju ćemo graditi zajedno sa Emiratima i Kinezima u Srbiji i krenućemo u proizvodnju vakcine već od 15. oktobra“, objasnio je Vučić u izjavi za RTS.\nTo je prva stvar koja nam predstavlja dodatnu sigurnost, a poznajući svog prijatelja šeika Muhameda bin Zajedom, kao neko ko vodi ovu zemlju možemo da obezbedimo dovoljan broj vakcina za naše građane. Idemo u brzu, najbrže moguće izgrađene potpuno nove kapacitete, istakao je. „Mi ćemo to da uradimo kao što smo uradili (kovid) bolnicu za četiri meseca“, dodao je i istakao da će se na taj način dugoročno obezbediti vakcine za nas, jer ovo „neće trajati pola godine“. Ta fabrika nama donosi toliko toga, jer će pitanja zdravstva biti ključna u narednih trideset godina, rekao je Vučić, navodeći da „smo bili na dnu pre deset godina, a danas smo bolji od 11, 12 neki kažu i 14 zemalja EU“.\nPredsednik Srbije najavio je da će, čim se vrati u zemlju, ići po okruzima i manjim mestima kako bi proverio kako teče vakcinacija, a dodao je i da će se u jednom od njih i sam vakcinisati.\nTagged: ALEKSANDAR VUČIĆ, FABRIKA, KORONAVIRUS, SINOFARM, VAKCINA


Briga o baštini u uslovima destrukcije, albanizacije i kosovizacije - Kultura - Dnevni list Danas\nPočetna » Kultura » Briga o baštini u uslovima destrukcije, albanizacije i kosovizacije\nDvodnevni skup SANU "Zaštita, očuvanje i afirmacija srpskog kultrnog nasleđa na Kosovu i Metohiji"\nJelena Tasić04.06.2021. 10:25\nPrva dva dana juna Srpska akademija nauka i umetnosti bila je organizator i domaćin naučnog skupa „Zaštita, očuvanje i afirmacija srpskog kulturnog nasleđa na KiM“.\nPored tridesetak učesnika – stručnjaka iz više oblasti, ova tema privukla je pažnju i šire javnosti, pa su se u završnici za govornicom SANU našli i predstavnici srpskih udruženja sa KiM sa svojim iskustvima, predlozima, pa i zahtevima da se Akademija zvanično odredi prema Nacrtu zakona o kulturnoj baštini na koji je kritike nedavno javno iznela SPC.\nSveobuhvatnim pristupom materijalnom i nematerijalnom srpskom nasleđu na KiM, za čije je očuvanje, kako se čulo, „neophodno razumevanje istorije i kulture srpskog naroda“, skup u Akademiji pokazao je da je i o ovoj, kao i svim drugim temama vezanim za južnu srpsku pokrajinu, nemoguće razgovarati izvan političkog i statusnog konteksta.\nČula su se i upozorenja da zbog eventualnih zastoja na političkom planu ne treba isključiti ni mogućnost novog talasa nasilja kosovskih Albanaca poput martovskog pogroma 2004, koji je ubrzao pokretanje statusnih pregovora.\nNa skupu nije bilo dilema oko ugroženosti srpske baštine na KiM i imperativa da se ono zaštiti i sačuva, dok su se u raspravi o pravno-institucionalnoj strani problema čule različite ocene o državnoj politici i angažovanju aktuelne vlasti.\nSkup u SANU odlagan je dva puta zbog pandemije virusa korona, ali nije izgubio na aktuelnosti i zbog nedavnog pisma Prištine upućenog Unesku za zahtevom za članstvo u promeni titulara nad srpskim spomenicima sa liste svetske kulturne baštine ove organizacije UN, na šta je ukazao islamolog i diplomata profesor Darko Tanasković, nekadašnji ambasador Srbije pri Unesku.\nOn je ocenio da „u ovom trenutku ne postoji opasnost da zahtevi Proštine prođu u Unesku i drugim međunarodnim organizacijama“, ali je apelovao da se stalno radi na afirmaciji pravoslavnog i srpskog karaktera kulturnih dobara na KiM.\n– Kosovski zakon o kulturnim dobrima, kojim se predviđa da sva nepokretna dobra na teritoriji KiM pripadaju državi, a i pokretna su njeno vlasništvo, povučen je iz procedure pod pritiskom međunarodne zajednice. Kosovski zakoni ne mogu da reše problem vlasništva SPC nad kulturnim nasleđem, što je naš glavni argument. Ali, sa novim rukovodstvom u Prištini, koje je uglavnom obrazovano na Zapadu i nema hipoteku učešća u OVK, čeka nas teža borba jer će koristi soficistiranije metode. To se vidi i u poslednjem zahtevu Unesku, u kome Priština, kako su je poučili ‘mentori“, igra na kartu univerzalnosti vrednosti kulturnih dobara za koja se stara država u kojoj se ona nalaze, a što su vrednosti po kojima Unesko fukcioniše – rekao je profesor Tanasković.\nOn je ukazao i na tri stalno prisutna, ali po intenzitetu promenljiva metoda „rasrbljavanja kulturnih dobara na KiM“ – destrukciju, albanizaciju i kosovizaciju – etatizaciju, označavajući ovaj poslednji kao najopasniji.\nDuško Čelić, profesor Pravnog fakulteta Univerziteta u Prištini sa sedištem izmeštenim u Kosovsku Mitrovicu, upozorio je da „opasnost“ od pripremljenog kosovskog zakona o kulturnom nasleđu još nije prošla – „uklonjen“ je sa sajta kosovskog parlamenta, ali ne i Vlade Kosova. Čelić je govorio i o rešenjima u novom kosovskom zakonodavstvu, koje ignoriše činjenicu da se na KiM nije vratilo više od 200 hiljada prognanih Srba, ali kao validne dokaze bez provere prihvata „tapije“, usmene dogovore, instituciju „dva svedoka“ i verovanje „na reč“, na osnovu kojih srpska imovina prelazi u posed kosovskih Albanaca.\n– Uzurpirano je više od milion od dva i po miliona katastarskih parcela. Radi se na kosovizaciji javne svojine koju je Unmik započeo privatizacijom društvene svojine. Posebna priča je uzurpacija bespravnim građenjem. Uprkos tome u Srbiji nema nacionalne svesti o prisvajanju srpske svojine na KiM, a i skandalozan tekst Nacrta zakona o kulturnom nasleđu zapravo je autogol Beograda. Treba ‘upaliti svetlo’, naučnici, diplomatija i javnost ne smeju da ćute pred kršenjem elementarnih prava Srba i SPC na KiM, gde se duže od 20 godina rat nastavlja drugim sredstvima. Nema pravog modela zaštite SPC na KiM bez opšte zaštite prava svojine – naglasio je Duško Čelić.\nOn je kao dva moguća rešenja sadašnje situacije naveo „revitalizaciju mandata Unmika i reintegraciju KiM u pravni poredak Srbije“.\n– Za SPC su neprihvaljivi svi do sada ponuđeni modeli za njen status – svetogorski, carigradski, vatikanski, jerusalimski, eksteritorijalni, kao i dva nova – kondominijum – suvlasništvo i enklava, jer nisu mogući bez priznavanja samoproglašene kosovske države. Ne treba brzopleto rešavati probleme, niti zaštita SPC – Eparhije raško-prizrenske i Pećke patrijaršije može biti predmet posebnog ugovora kao za Gazivode i Trepču. Zato je insistiranje na istorijski proverenom srpskom modelu najveća odgovornost i Crkve i države – poručio je protojerej-stavrofor Velibor Džomić, koordinator Pravnog saveta Mitropolije crnogosko-primorske.\nAleksandar Radovanović, pravni savetnik ERP, objasnio je da od autonomije SPC iz Plana Martija Ahtisarija u sadašnjem kosovskom zakonodavstvu ostalo samo nekoliko privilegija, a da je jedan od problema i to što u kosovskim institcijama više nema međunarodnih predstavnika. Prema njegovim rečima, uprkos problemima, Crkva se bori za poštovanje njenih prava i vodi brojne, uglavnom imovinske sporove.\nZaštitarska struka je, pozivajući se na reči državnika i jednog od predsednika SANU Stojana Novakovića, poručila da „nema ustupaka i kompromisa“ oko nasleđa na KiM, ali je ukazala i na problematično domaće zakonodavstvo posle Drugog sveskog rata – od zabrane povratka Srba na KiM 1945, zabrane arheoloških istraživanja na ovom prostoru 1963, izbacivanja Metohije iz naziva Pokrajine 1968. i Ustava iz 1974. do problematičnog aktuelnog Nacrta zakona o kultnoj baštini.\nTome treba dodati i ograničenja koja su srpskim službama zaštite posle juna 1999. nametnuli protektorat UN, jednostrano proglašenje kosovske nezavisnosti 2008. i novo kosovsko zakonodavstvo.\nPrema svedočenjima konzervatora na skupu u SANU, prisustvo srpskih stručnjaka na KiM sada je moguće samo preko SPC ili u saradnji sa nevladinim, uglavnom stranim humanitarnim organizacijama.\nNaveden je primer srednjovekovne crkve Bogorodice Ljeviške u Prizrenu iz 12. veka na čijoj su sanaciji posle martovskog pogroma 2004. radili srpski i italijanski stručnjaci, uz angažovanje Uneska.\nTakođe se čulo i da službe zaštite u Beogradu nisu zvanično obaveštene ko je izveo radove na Crkvi Svetog Spasa (14. vek) u prizrenskoj Potkaljaji – prvatnim kanalima saznalo se da su radili Francuzi.\nZoran Gavrić, direktor Pokrajinskog zavoda za zaštitu spomenika kulture, sa sedištem izmeštenim iz Prištine u Leposavić, govorio je o iskustivima rada na terenu, uključujući i neizbežno suočavanje sa novom kosovskom regulativom koja se često koristi i u političke svrhe, što je slučaj sa zabranom obnove Crkve Svetog Nikole u manastiru Svetih Arhangela kod Prizrena, zadužbini cara Dušana.\nUkazano je i na probleme zatiranja narodnog graditeljstva, arheoloških istraživanja srednjovekovnih nalazišta posle 1999. na KiM, gde se albanski arheolozi uglavnom bave praistorijom i antikom.\nPosebno je istaknut značaj objavljivanja rezultata istraživanja i na njima zasnovanih naučnih publikacija, koje su u slučaju srednjovekovnog srpskog utvrđenja Novo Brdo imale važnu ulogu u širenju istine o ovom lokalitetu, na kome je pre dve godine postavljena zastava Kosova, a na temeljima pravoslavnog hrama rimokatolički biskupi služili misu.\nIako Srbija nema zakon o nematerijalnim kulturnim dobrima, deo skupa posvećen ovoj temi trajao je znatno duže nego što je planirano. Govorilo se o problemu upotrebe srpskog jezika na KiM, koji je zvanično zajedno sa albanskim službeni jezik, ali se zbog statusa Srba kao nacionalne manjine u Ustavu Kosova „sabotira“ i u kosovskoj administraciji i u zvaničnim dokumentima – od ličnih isprava do katastra.\nAlbanska strana to opravdava „nedostatkom stručnih kadrova“, a situacija sa upotrebom ćiriličnog pisma je još gora.\n– Briselskim sporazumima manjinske zajednice, uključujući i srpsku na celoj teritoriji KiM, integrisane su u kosovski pravni sistem. Ovim sporazumima Kosovo je steklo unutrašnju nezavisnost, a u Briselu pitanju jezika nije poklonjena potrebna pažnja tako da su Srbi na KiM prepušteni sami sebi – naglasio je Radivoje Mladenović, profesor Filološko-umetničkog fakulteta Univerziteta u Kragujevcu.\nPosebna pažnja na konferenciji u SANU posvećena je i digitalizaciji spskog jezičkog nasleđa, onomastičkoj građi, srpskim običajima, administrativnim promenama naziva mesta od 1912. do danas, kao i same Pokrajine, gde je jedan od problema, kako se čulo, to što Srbija posle balkanskih ratova, za razliku od Grčke i Bugarske, nije osnovala zvaničnu državnu instituciju koja bi se time bavila, što je kasnije olakšalo put albanizaciji ne samo kad je reč o toponimima.\nNa skupu u SANU čula su se i dva konkretna predloga za rešavanje problema zaštite srpske kulturne baštine na KiM.\nMirjana Menković iz Etnografskog muzeja u Beogradu obrazložila je model rada „regionalnog centra za KiM“, koji ne bi zahtevao nova budžetska sredstva, već bi rešio postojeći nesklad između budžetskih izdvajanja i neiskorišćenosti stručnog potencijala, a istovremeno omogućavajući sveobuhvatnu zaštitu kulturnog nasleđa na KiM. Vanja M. Pavićević predložila je konkretna zakonska rešanja za zaštitu nematerijalne kulturune baštine, pozivajući se međunarodnu pravnu regulativu i uspešne strane primere.\nProfesor Dragan Vojvodić, dopisni član SANU, predsednik njenog Odbora za KiM, koji je zajedno sa Odborom za srpsko pitanje organzovao ovaj skup, ocenio je da je dvodnevno naučno sagledavanje problematike zaštite i očuvanja srpskog kulturnog nasleđa na KiM ukazalo da „uvezanost baštine, Crkve i naroda“ i da predstavlja „važan putokaz na putu kojim su išli naši preci“. On je najavio i objavljivanje dvojezičnog – srpsko-engleskog zbornika radova sa ovog skupa.\nIzjašnjavanje u SANU samo pojedinačno\n– SANU ne može da se o Nacrtu zakona o kulturnoj baštini izjasni zvanično kao institucija. Ne zna se koje bi se telo Akademije o tome izjašnjavalo, ali to mogu njeni članovi pojedinačno – objasnio je profesor Dragan Vojvodić. U ovonedeljnoj prepisci između patrijarha srpskog Porfirija (Perića) i ministarke za kulturu i informisanje Maje Gojković utanačeno je da resorno ministarstvo prihvati sugestije i primedbe SPC.\nNeizgovorena predsednikova rečenica\nProfesor Pravnog fakulteta UB i glavni pravni savetnik Ministarstva spoljnih poslova Aleksandar Gajić i Duško Čelić nisu se složili oko toga da li se zvanični Beograd dovoljno zalaže za dosledno poštovanje Rezolucije 1244 SB UN ili je gotovo javno ni ne pominje. Profesor Gajić smatra da u javnosti postoji „loša percepcija rada aktuelne vlasti, upkos uzavreloj diplomatskoj aktivnosti, u kojoj se na svim sastancima insistira na Rezoluciji 1244 SB, kao i u radu Kancelarije za KiM“. On je rekao i da je pitanje statusa KiM „teško rešivo u dogledno vreme“. Duško Čelić ostao je pri stavu da je „u javnom diskursu Rezolucija 1244 marginalizovana, kao i zabrinjavajuće nepominjanje teritorijalnog integriteta i suvereniteta Srbije“. U diskusiju su se uključili i Srbi prognani iz Peći i Đakovice, koji su sa govornice SANU saopštili da su „nezadovojni zvaničnom politikom Srbije, od koje se traži da se za KiM bori ofanzivnije i argumentima“. Bilo je i emotivnijeg napuštanja sale zbog „praznih priča“. Profesorka Mitra Reljić stavila je tačku na ovu temu objasnivši da Srbima na KiM „nije važno da li će biti gladni i žedni, žele da im predsednik Srbije kaže samo jednu rečenicu: ‘Ne bojte se, uvek ćete živeti u svojoj državi’, koju on nikada nije rekao“.\nEvropa Nostra poziva Prištinu na razgovor\nNevladine organizacije Evropa Nostra i Budućnost za religiozno kulturno nasleđe oglasile su se i odgovorile na nedavno treće protestno pismo Prištine zbog stavljanja manastira Visoki Dečani na listu sedam najugroženijih spomenika u Evropi. Iz Evrope Nostre objašnjeno je da „Odluka o uvrštavanju Visokih Dečana na listu sedam najugroženijih ne predstavlja kraj procesa, već početak konsultacija sa svim zainteresovanim stranama“, kao i da je procedura nominacije i odlučivanje bila u skladu sa „najvišim profesionalnim standardima“. Prištinski zvaničnici, koji tvrde da manastir Visoki Dečani „nije ugrožen, već uživa visok nivo bezbednosti i da se radi o kosovskom kulturnom nasleđu“, pozvani su na predstojeći onlajn sastanak koji Evropa Nostra priprema sa lokalnim i međunarodnim predstavnicima. Prema Danasovim saznanjima, u nominaciju koju je podnela Budućnost za religiozno kulturno nasleđe, u kojoj se Visoki Dečani vode kao Kosovo sa zvezdicom, Evropa Nostra Srbije nije bila uključena niti obaveštena.\nAleksandar RadovanovićDragan VojvodićDuško ČelićKosovoMirjana MenkovićSANUVelibor DžomićZoran GavrićBeograd


Podravka domaći ajvar blagi 350g tegla cena akcija Srbija\nPodravka domaći ajvar blagi 350g tegla cene\nTrenutno nemamo slike za Podravka domaći ajvar blagi 350g tegla\nEPonuda nije internet prodavnica već Vam omogućava da brzo i lako nađete Podravka domaći ajvar blagi 350g tegla po najjeftinijoj ceni. Naš cilj je da kupci budu što bolje informisani o ponudi Podravka domaći ajvar blagi 350g tegla na tržištu Srbije. Vrlo lako nalazite željeni proizvod za kategoriju Ajvar cene, ne morate da lutate od sajta do sajta za Podravka Ajvar, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Podravka domaći ajvar blagi 350g tegla sa PRODAVCEM. EPonuda ne može da garantuje potpunu tačnost specifikacije i slika za Podravka domaći ajvar blagi 350g tegla. Pre kupovine, podatke za Podravka domaći ajvar blagi 350g tegla proverite na sajtu PROIZVOĐAČA.


U Bukureštu je potpisan Sporazum o slobodnoj trgovini u Jugoistočnoj Evropi (CEFTA), koji je od 22. avgusta 2007. godine stupio na snagu u Hrvatskoj, Albaniji, Crnoj Gori, Moldaviji, Makedoniji i Kosovu. Pored država u kojima je CEFTA već stupila na snagu, ovaj sporazum potpisale su BiH i Srbija, ali ga parlamenti ove dve zemlje još nisu ratifikovali.\nSrbija je potpisala CEFTA sporazum (Centralnoevropska zona slobodne trgovine) u Bukureštu.\nMinistar odbrane Republike Srbije Zoran Stanković i zamenik generalnog sekretara NATO Alesandro Minuto Rico otvorili su Vojnu kancelariju NATO za vezu u Beogradu. Kancelarija je osnovana radi uspostavljanja veze sa vojnim i državnim rukovodstvom Srbije, što će omogućiti praktičnu primenu Sporazuma o tranzitu (potpisanog 18. jula 2005), pomaganje Grupe Srbija–NATO za reformu odbrane, olakšavanje saradnje Srbije i NATO u okviru programa „Partnerstvo za mir“, kao […]\nMinistar spoljnih poslova Srbije Vuk Drašković doneo je odluku o otvaranju tajnih dosijea koje je služba bezbednosti tog Ministarstva vodila o zaposlenima od 1945. godine.\nU Beogradu je otvorena kancelarija za vezu Severnoatlantske alijanse, a istog dana predsednik Skupštine Srbije Predrag Marković zatražio je da Srbija dobije status pridruženog člana parlamentarne skupštine NATO.\nMinistar spoljnih poslova Srbije Vuk Drašković naredio je otvaranje tajnih dosijea o osoblju Ministarstva, koje je čuvala Služba bezbednosti ovog Ministarstva.  Defense & Security, Issue No. 171, December 21, 2006.\nPredsednik Srbije Boris Tadić potpisao je u sedištu NATO u Briselu Okvirni dokument programa „Partnerstvo za mir“. Time je, nakon što joj je na samitu u Rigi 29. novembra upućen poziv, Srbija i formalno postala član tog Programa.\nNa predlog TIR sekretarijata UNECE u Beogradu je održan carinski TIR seminar, koji je organizovala Privredna komora Srbije i Uprave carina. Seminaru su prisustvovali predstavnici UNECE, IRU, CAFAO, carinskih administracija i garantnih asocijacija regiona, udruženja međunarodnog transporta, Ministarstva za kapitalne investicije i Ministarstva finansija.\n12. decembar 2006.\nPredsednik Srbije Boris Tadić potpisao je odluku kojom je za Dan Vojske Srbije određen 15. februar. Tom prilikom predsednik je potpisao i odluku o novom znaku Vojske Srbije i oznakama činova.\nPredsednik Srbije Boris Tadić vanredno je unapredio general-majora Zdravka Ponoša u čin general-potpukovnika i postavio ga na mesto načelnika Generalštaba Vojske Srbije. Pre ovog imenovanja general Ponoš je bio pomoćnik prethodnog načelnika Ljubiše Jokića. Predsednik je potpisao i set ukaza o vanrednim unapređenima i postavljenjima generala i visokih oficira Vojske Srbije. U čin general-potpukovnika vanredno je unapređen general-major Miloje Miletić i postavljen na mesto zamenika načelnika […]


Mali Šengen - nešto najbolje što se desilo regionu u 21. veku - Centar za evroatlantske studije - CEAS\nMali Šengen - nešto najbolje što se desilo regionu u 21. veku\nObjavio RTV 01 februar 2020 .\nBEOGRAD - Pokretanje inicijative za uspostavljanje "malog Šengena" važno je za ekonomiju i bezbednost celog regiona ocenjeno je danas na ekspertskoj debati "We Did It Our Way - Od mini Šengena do maksi koristi" na kojoj je rečeno da je u pitanju najbolja odluka koja se desila u regionu u 21. veku.\nNa debati su učestvovali predstavnici organizacija civilnog društva, državnih institucija, Privredne komore Srbije i drugi a razgovaralo se o značaju nedavno potpisanog sporazuma o uspostavljanju avio-linije između Beograda i Prištine, železničkoj vezi, značaju regionalnog ekonomskog povezivanja i bezbednosti.\nDirektorka CEAS-a Jelena Milić napomenula je u uvodnom delu debate da su Srbiji potrebni sporazumi sa Kosovom a da je dugoročno prisustvo KFOR-a na KiM važno za ceo region.\nČlan savetodavnog odbora Centra za evroatlantske studije (CEAS) Fajez Rišeg ocenjuje da je nedavno postizanje sporazuma o uspostavljanju avio-linije između Beograda i Prištine bilo teško postići a nezamislivo pre 15 godina, te da je u pitanju značajan korak napred u odnosima dve strane.\n"Nešto se u ovoj zemlji promenilo što je pre 15 godina bilo nezamislivo. Sada postoji politička volja da se sporazumi postignu", smatra Rišeg.\nKaže da sporazuma ne bi ni bilo bez američkog pritiska i njihovog izbora tema koje su predmet sporazuma, odnosno razgovora Beograda i Prištine.\nSiguran je da bez EU odnosi dve strane ne mogu da se stabilizuju jer, na primer, kada je u pitanju avio linija, za vazdušni prostor se pita i Unija, odnosno evropske institucije koje se bave ovim pitanjem.\nNemanja Starović iz Centra za društvenu stabilnost smatra da je inicijativa o "malom Šengenu" nešto najbolje što se desilo regionu u 21. veku i ocenjuje da će ova inicijativa imati punu vrednost ako za 5 - 6 godina zaista bude doprinela da sve funkcioniše kao što je to slučaj sada na prostoru Šengena.\nVažno je, kako je napomenuo, razumeti da će svi u regionu imati ekonomsku korist od "malog Šengena" i da treba inicijativu usmeriti i ka Sarajevu i Podgorici.\nNesumnjivo je da će u 21. veku problem demografije biti ključan za razvoj tržišta kako u svetu tajko i u regionu, dodao je Starović.\nNikola Lunić iz Centra za evroatlanske studije ističe da će se realizacijom inicijative uštedeti 26 miliona sati čekanja na granicama, odnosno 2.968 godina što je oko 40 života vozača koji čekaju zbog komplikovanih procedura na graničnim prelazima.\nMeđutim, Lunić kao najvažniji aspekt "malog Šengena" ističe pre svega regionalnu bezbednost, koja kao tema može da se nametne kroz ovu inicijativu.\nOdluka o pokretanju ove inicijative, prema mišljenju Lunića, nije bila politička već državnička.


Lozni Kalem : Južne vesti\nIzgled niškog EXPO centra biće poznat početkom naredne godine\n12:31, 18. 11. 2019.\nKako će izgledati niški EXPO centar koji bi trebalo da se gradi na Loznom kalemu kod Niške Banje, biće poznato nakon što bude sproveden nagradni konkurs za idejno rešenje koji je raspisala Kancelarija za lokalni ekonomski razvoj i projekte (KLERP). Otvaranje ponuda zakazano je za 17. januar naredne godine.\nGrad Niš ili odustaje od akva-parka ili ga sam gradi\n15:24, 20. 12. 2018.\nS obzirom na to da nema zainteresovanih investitora za gradnju akva-parka na Loznom kalemu, Grad mora da razmotri šta dalje sa ovim projektom i lokacijom, a načelnik Kancelarije za lokalni ekonomski razvoj i projekte - KLERP Milan Ranđelović, kaže da su mogućnosti da se odustane od gradnje vodenog parka, ali i da ukoliko se proceni da je neophodan turistički sadržaj, Grad može da postane investitor.\n16:24, 14. 12. 2018.\nNiš napokon raspisao poziv za gradnju akva-parka na Loznom kalemu\n15:45, 14. 11. 2018.\nPosle skoro decenije od kada su objavljivani prvi pozivi za prodaju zemljišta na Loznom kalemu za gradnju akva-parka, raspisan je javni poziv za investitore koji bi da grade ovaj sadržaj kod Niške Banje. Kakav će biti epilog novog pokušaja da se nađe graditelj vodenog parka u Nišu, znaće se 10. decembra, do kada se prikupljaju ponude.\nJavni poziv za izgradnju akva-parka u Nišu u poslednji čas\n15:01, 31. 10. 2018.\nKako do novembra važi odobrenje Vlade Srbije na elaborat o izgradnji akva-parka na Loznom kalemu, javni poziv koji se već duže vreme prolongira, trebalo bi da bude raspisan tokom ovog meseca. Posle pisma o namerama sa crnogorskom kompanijom, pisanja elaborata, traženja odobrenja za otuđenje zemljišta, Niš hvata poslednji voz da nađe investitora koji će da gradi vodeni park kod Niške Banje.\nOtvorena fabrika "IMI" na Loznom kalemu kod Niške Banje\n13:25, 29. 9. 2018.\nBez velike gužve i pompe, kakva je postala uobičajena u ovakvim prilikama, s obzirom na to da je vrpcu presekao predsednik Aleksandar Vučić, otvorena je još jedna fabrika u Nišu. Reč je o "IMI"-ju, filipinskoj fabrici za elektronske auto-komponente, koja će, prema najavama, zaposliti 1.250 radnika i nalazi se na Loznom kalemu kod Niške Banje.\nNiški "predizborni" akva-park još nema ko da gradi\n16:29, 15. 8. 2018.\nIako je memorandum o izgradnji akva-parka na Loznom kalemu potpisan pre dve godine i to samo par dana pred glasanje na lokalnim izborima u Nišu, a to je bilo jedno od udarnih predizbornih obećanja ove vlasti, crnogorska firma koja je bila vrlo zainteresovana da gradi na ovom prostoru, kako kaže gradski većnik za privredu Mihajlo Zdravković, trenutno ne želi da zida vodeni park blizu Niške Banje i neizvesno je da li će on uopšte i biti izgrađen.\nOglas za akva-park nije raspisan ni 4 meseca od obećanja gradonačelnika\n12:59, 2. 8. 2018.\nIako je gradonačelnik Niša Darko Bulatović pre više od 4 meseca tvrdio da će “narednih dana” biti raspisan javni poziv za izbor investitora koji će graditi dugo najavljivani akva-park na Loznom kalemu, to se još nije desilo, a kao razlog navodi to što je falio “jedan papir” i ponovo najavljuje da će se to dogoditi “u najskorijem roku”.\nOpozicija kaže da se odustalo od akva-parka, niška vlast najavljuje poziv za investitore\n17:22, 23. 3. 2018.\nPlanovi generalne regulacije koji su danas prošli i nišku Skupštinu, izazvali su različite reakcije u javnosti. Opozicija čak tvrdi da je vlast odustala od gradnje akva-parka na Loznom kalemu u Nišu, dok gradonačelnik Darko Bulatović najavljuje da će uskoro biti raspisan javni poziv za investitore.\nVlada odobrila izgradnju akva-parka u Nišu, januara poziv za investitore\nDa će Niš dobiti akva-park na Loznom kalemu sve je izvesnije, jer je za otuđenje parcele stiglo odobrenje Vlade Srbije. Do kraja januara bi, prema najavama iz Kancelarije za lokalni ekonomski razvoj (KLER), trebalo da bude raspisan poziv investitorima.\nGradonačelnik Niša najavio konkurs za inženjere u fabrici “IMI”\n13:38, 7. 11. 2017.\nNa Loznom kalemu, nedaleko od Niške Banje, u toku je izgradnja fabrike “IMI”, koja bi trebalo da bude završena do juna sledeće godine, ali će prvi konkurs za zapošljavanje inženjera, kako je najavio gradonačelnik Niša Darko Bulatović, biti otvoren već početkom proleća. Ipak, on nije mogao da odgovori i kolike će plate imati radnici ove fabrike.\nNiški akva-park "na čekanju" zbog odobrenja Vlade\n11:15, 25. 10. 2017.\nIako je gradska vlast planirala da javni poziv za investitore zainteresovane za izgradnju godinama najavljivanog akva-parka bude raspisan ovog leta, to do danas nije učinjeno, pa se i dalje ne zna ko će i da li će uopšte biti izgrađen. Gradski većnik Mihajlo Zdravković objašnjava da se još čeka saglasnost Vlade Srbije.\nDo kraja godine saobraćajnica i trotoar na Loznom kalemu\n10:43, 1. 8. 2017.\nDa bi povećao turistički promet u Nišu i Niškoj banji i stvorio uslove za nove investicije na Loznom kalemu, Grad će, prema najavama, do kraja godine izgraditi saobraćajnicu i trotoar na ovoj lokaciji. Očekuje se da tu bude izgrađen akva-park, kao i hala filipinske kompanije “IMI”, a plan gradske vlasti je da taj deo Niša postane turističko-poslovni i rekreativni lokalitet.\nFilipinski “IMI” planira da zaposli 1.500 radnika u Nišu\n13:16, 30. 7. 2017.\n“IMI” je u danima kada je otvoren pogon “Leonija”, a “Cumtobel” započeo izgradnju svoje fabrike, dobio građevinsku dozvolu za izgradnju svjih hala na LOznom kalemu. U ovoj kompaniji kažu da će fabrika u Nišu biti završena do jula naredne godine.\nUmesto za sređivanje ulice, pare idu u niške “zone za investitore”\n15:49, 30. 6. 2017.\nPare za sređivanje vodovodne i kanazlizacione mreže i prilaznih puteva u Ulici Ivana Milutinovića kod Stočnog trga u Nišu, biće preusmerene za izgradnju infrastrukture u industrijskim zonama na Loznom kalemu, ali i u bivšem Vinogradarskom institutu. Većnik Miloš Milošević kaže da se radi o 35 miliona dinara.\n"Italnis" ponovo zainteresovan za gradnju akva-parka u Niškoj Banji\n15:34, 16. 6. 2017.\nKompanija “Italnis” sa kojom je 2013. raskinut ugovor o kupovini Loznog kalema, ponovo je zainteresovana za gradnju akva-parka na ovoj lokaciji. Prema najavama predstavnika ove kompanije Bojana Stanisavljevića, koja je bila deo "Zamparini grupe", oni će se učestvovati u javnom pozivu za ustupanje zemljišta, ali sa novim partnerima.\n09:49, 17. 5. 2017.\nGodinama najavljivan akva-park na Loznom kalemu bi, sudeći po novoj odluci Gradskog veća, uskoro mogao da postane stvarnost. Završen je elaborat o ustupanju 5,4 hektara na ovoj lokaciji, a ukoliko Vlada Srbije da zeleno svetlo, krajem juna bi mogao da bude raspisan javni oglas na koji bi trebalo da se jave potencijalni investitori.\nParcela kod Niške Banje priprema se za gradnju akva-parka\n16:08, 27. 3. 2017.\nPosle Pisma o namerama koje je Grad prošle godine potpisao sa firmom “Aquaterra Solutions”, Kancelarija za lokalni ekonomski razvoj (KLER) radi Elaborat o opravdanosti otuđenja zemljišta na Loznom kalemu. Kako objašnjavaju, iako će dokument biti urađen na osnovu Pisma o namerama već zainteresovanog investitora, akva-park će graditi onaj ko ponudi najbolje uslove.


Hvala srpskom narodu na snažnoj podršci, kineski narod neće biti poražen, već će Kina biti jača nakon što prevaziđe epidemiju, a prijateljstvo Kine i Srbije još jače, poručila je danas ambasadorka Kine u Srbije Čen Bo pre početka koncerta podrške kineskom narodu u borbi sa korona virusom na Kalemegdanu.\n"Nakon izbijanja epidemije predsednik (Srbije Aleksandar) Vučić je upitio pismu predsedniku Si Ðipingu kako bi izrazio podršku. Vlada Srbije je najavila da će Kini pružiti hitnu humaniranu pomoć, a danas smo ovde okupljeni da svima u Kini pošaljemo podršku, veru i snagu", kazala je ambasadorka Čen.\n"Kineski narod i kineska država su uvek bili uz nas i nikada nisu propustili da na pruže ruku prijateljstva i mi to nikada ne smemo da zaboravimo. Veliko prijateljstvo dvojice predsednika, Aleksandra Vučića i Si Ðipinga, pokazali su da je pomoć Kine Srbije ogromna i u boljim vremenima kroz investicije u naše zemlju, hleb za naše radnike, nova radna mesta. Kina brine o svojim prijateljima i pomaže da naša zemlja bude jača i bude kvalitetnije mesto za život", kazao je Stefanović.\nAmbasadorka Čen Bo: Izgradnja puteva je prvi korak ka bogatstvu\n„BORI SE, SRBIJO! VOLIMO TE” Kineski studenti na SRPSKOM poslali važnu poruku svima u našoj zemlji (VIDEO)


Kosovski tužilac: Uhapšeni policajac radio po nalogu Milana Radoičića - Gorapress.net\n16.10.2019. u 21:48\nUhapšeni policijski islednik u jutrošnjoj akciji Policije Kosova sprovedenoj u Severnoj Mitrovici, osumljičen je da je prikrivao dokaze u istrazi slučaja ubistva Olivera Ivanovića i nekih drugih ubistava, te da je deo kriminalne grupe Milana Radojičića, javlja Anadolija.\nNa zajedničkoj konferenciji za novinare Policije Kosova i Državnog Tužilaštva, izneti su detalji jutrošnje akcije sprovedene u Severnoj Mitrovici. Portparol Policije Kosova Baki Kelani je kazao da je u akciji učestvovalo oko 100 policajaca i da je akcija obuhvatila tri lokacije u Severnoj Mitrovici.\n“Na osnovu naloga za pretres, osumnjičeni, inicijala R. B., muškarac, kosovski Srbin, uključen u nalog za pretres, uhapšen je, dok drugi osumnjičeni, takođe policajac koji je tražen, nije pronađen. Tokom policijske akcije, još jedna druga osoba je uhapšena, ali nije bila uključena u nalog za pretres. Međutim, njegovo hapšenje zasnovano je na sumnji da je pronađen pištolj na mestu gde se osoba srela”, rekao je Kelani.\nKelani je naglasio da je kosovska policija tokom ove operacije, koja je bila u bliskoj koordinaciji i saradnji s Državnim tužilaštvom “uspela da zapleni šest oružja, od kojih su dva službena, kao i razne druge elektronske uređaje”.\nKako su preneli lokalni mediji, uhapšeni su policajac Rade Basara i Vasilije Bojić, sin šefa operative Policije Kosova Željka Bojića, dok je Željko Bojić drugi osumljičeni policajac za kojim se traga.\nIstovremeno, specijalni tužilac Syle Hoxha, koji vodi slučaj ubistva Olivera Ivanovića, izjavio je da je naredba za kontrolu izdata za krivično delo učešća u organizovanim kriminalnim grupama i zbog sumnje za zloupotrebu službenog položaja.\nHoxha je kazao da je uhapšenog policajca jutros ispitao te da je Osnovnom sudu predložio određivanje pritvora, dok je druga osoba koja nije bila u naredbi za hapšenje, a uhapšena je zbog posedovanja oružja bez dozvole, puštena nakon ispitivanja.\nTakođe je naglasio da na severu postoji organizovana kriminalna grupa koju predvodi Milan Radojičić, za kojim je raspisana međunarodna poternica.\n“Kriminalna grupa Milana Radojičića je jako dobro organizovana i ima uticaja, nažalost i na pripadnike Policije Kosova i na druge lokalne i državne strukture u tom delu. Te dve osobe koje smo šire istraživali pre dva, tri dana, smatramo ih i imamom dokaza da su radili pod naredbom Milana Radojčića i njegove grupe”, kazao je Hoxha.\nOn je kazao da su te osobe osumnjičene da nisu izvršile potrebne proceduralne radnje ili su sakrile neke radnje ili dokaze u istrazi ne samo u slučaju ubistva Olivera Ivanovića, nego i u slučajevima nerasvetljenih ubistava drugih osoba.\nHoxha je kazao da tužilaštvo poseduje dokaze da je danas uhapšeni policajac, inače islednik, radio na selektivan način i po instrukcijama nekog drugog.\nMilan Radojičić, potpredsednik Srpske liste, nakon prošlogodišnjeg neuspelog pokušaja Policije Kosova da ga uhapsi, pobegao je u Srbiju.\nOliver Ivanović, politički lider Srba s Kosova, ubijen je u atentatu 16. januara 2018. ispred sedišta njegove partije u Severnoj Mitrovici.


PRIMENA PROAKTIVNOG ODRŽAVANJA INFORMACIONIH SISTEMA\nU organizaciji Udruženja informatičke delatnosti Privredne komore Beograda predstavljen je novi koncept PROAKTIVNOG održavanja informacionih sistema. Kao iskustvo svetskih firmi i organizacija koje pripadaju grupi Malih i Srednjih Preduzeća (Small Medium Entrepreneurs), ovaj koncept je postao atraktivan, pre svega, kao odgovor na svetsku ekonomsku krizu u smislu racionalizacije i smanjenja troškova održavanja informacionih sistema.\nU okviru ovog poslovno-stručnog skupa, predstavnici kompanije Yutro.com upoznali su privrednike sa praktičnim iskustvima primene softverskog paketa Enthusio MSP (Managed Service Providing), kao efikasnog sredstva za kontinualan nadzor i upravljanje celokupnom IT infrastrukturom.\nU slobodnom prevodu za Proaktivan pristup u održavanju informacionog sistema (Managed Service Providing), moglo bi se reći, da je to iznajmljivanje usluge održavanja računara ili IT sistema. Ovim se postiže da su upotrebljeni resursi za održavanje sistema svedeni na najoptimalniju moguću meru.\nPredstavnici Učiteljskog fakulteta, kao krajnji korisnici, prisutnima su preneli svoja iskustva iz saradnje sa kompanijom Yutro.com i Proaktivnog održavanja informacionog sistema primenom softvera Enthusio MSP.


Bulatović: Besmisleno da antirežimska stranka ulazi u koaliciju sa režimom\nPredsjednik Socijalističke narodne partije Predrag Bulatović poručio je da će ubuduće ignorisati napade protiv njega i njegove partije od svih koji se deklarišu kao protivnici crnogorskog režima.\nNavodeći da ni za predstojeće izbore, kao ni tokom referendumske kampanje nije želio da zove političare iz Srbije, Bulatović je kazao da neće odgovarati na atake kao što je jednog od lidera radikala Tomislava Nikolića.\n"Takve atake ću ubuduće ignorsti jer ne želim da se svađam sa onima koji se deklarišu da su protiv režima Mila Đukanovića", rekao je Bulatović prilikom posjete Bijelom Polju gdje je održao sastanak sa lokalnim odborom.\nOn je pozvao predstavnike Srpske liste da zaustave napade na SNP, ocjenjujući da će se u suprotnom desiti razočarenje opozicionih birača. Bulatović je siguran da niko pa ni Pokret za promjene ne može uzeti čvrste birače SNP-a i poručio da Demokratska partija socijalista i Socijaldemokratska partija ostaju ključni protivnik SNP-u.\n"Cilj nam je da demontiramo aktuelni režim što je preduslov za sveukupne promjene u Crnoj Gori. Oni su naš jedini protivnik, iako su ovih dana upućivani napadi od pojedinih političara iz Srbije i Crne Gore na moj i račun SNP-a", rekao je Bulatović.\nIstičući da SNP nikada nije bila sa režimom, Bulatović je kazao da su priče o navodnim dilovima "provokacije i perfidno podmetanje" njegovoj partiji.\n"To je notorna laž i neistina. Mi smo antirežimska partija i to je svima jasno", istakao je on, ocjenjujući da su i spekulacije da će SNP i DPS zajedno formirati vladu "lansiranje priča čiji je cilj direktno nanošenje štete SNP-u".\nOn je zaključio da je besmisleno da jedna antirežimska stranka ulazi u koaliciju sa režimom.


SKGO :: Definisanje javnog interesa i projektno finansiranje medija\nDefinisanje javnog interesa i projektno finansiranje medija\nStalna konferencija gradova i opština u saradnji sa Nezavisnim društvom novinara Srbije, Ministarstvom kulture i informisanja, Delegacijom Evropske unije i Misijom OEBS-a u Srbiji, a uz podršku Fondacije za otvoreno drustvo organizovala je 17. septembra seminar "Javni interes za građane i medije i novi način finansiranja medijskih sadržaja".\nNa skupu su učestvovali predstavnici lokalne samouprave, novinarskih i medijskih udruženja i relevantnih državnih institucija. U uvodnom delu, prisutnima su se obratili Zoran Perišić, predsednik SKGO, Peter Burhard, šef Misije OEBS i Jadranka Jelinčić iz Fonda za otvoreno drustvo.\nZoran Perišić, predsednik SKGO i gradonačelnik Niša je rekao da lokalne samouprave odavno nisu\nbile suočene sa tako kompleksnim pitanjem kao što je sufinansiranje medija. On smatra da su svi u lokalnim samoupravama svesni svoje odgovornosti, i da postoji veliko interesovanje u opštinama kako bi taj posao bio sproveden u interesu građana.\nPerišić je ukazao na činjenicu da mediji imaju veliku odgovornost kakvu vrstu informacija objavljuju i dodao da standarde postavljaju urednici i novinari, a ne ministar ili predsednik opštine.\nPredsednik SKGO je istakao da SKGO i EU pružaju veliku podršku u procesu uvođenja programskog budžeta u lokalne samouprave koji će, između ostalog, na transparentan način predviđati sredstva i za finansiranje proizvodnje medijskog sadržaja.\nProjektno finansiranje medija trebalo da doprinese da se uslovi na medijskom tržištu stabilizuju, a novac poreskih obveznika upotrebi za adekvatno informisanje, umesto za promociju interesa političkih i ekonomskih krugova, koji teže da utiču na nezavisnost uređivačke politike, izjavio je šef Misije OEBS u Srbiji Peter Burkhart.\nBurkhart je istakao je da je sistem državne pomoći medijima da građane izveštavaju o važnim temama od javnog interesa, koje često nisu ekonomski isplative, od ključne važnosti, naročito u vreme ekonomske krize širom Evrope.\nOn je ukazao da je digitalizacija u Srbiji okončana, da se radi na povlačenju države iz vlasništva u medijima i da se primenjuje novi model finansiranja, ali da nezavisne institucije i dalje upozoravaju na nastavak zabrinjavajućih trendova, kao što je tabloidizacija medija.\nDirektorka Fondacije za otvoreno društvo Jadranka Jelinčić napomenula je da se u procesu pristupnih pregovora Srbije sa EU neće gledati samo regulativa, već kako se primenjuju standardi i kolika je njihova efikasnost.\nNeće se procenjivati šta je uradilo Ministarstvo kulture i informisanja, nije ono ni jedino odgovorno za sprovođenje medijskih zakona, već ono što su uradile lokalne vlasti, rekla je Jelinčić.\n„Vi ste jednako odgovorni, koliko i Vlada i Ministarstvo, jer će sutra, ako ne može da se zatvori pregovaračko poglavlje o medijima, odgovornost biti i na lokalnim samoupravama", upozorila je Jelinčić.\nU nastavku skupa učesnici su naveli da je ovo nulta godina u primeni novog načina finansiranja medijskih sadržaja, budući da državno finansiranje nije okončano, dok je projektno tek počelo.\nDržavni sekretar Ministarstva kulture i informisanja Saša Mirković je naveo da je od 144 lokalne samouprave koje su imale mogućnost da raspišu konkurse po novim pravilima za sufinansiranje medija, do kraja avgusta to učinilo njih 84. Dakle, 60 lokalnih samouprava nije raspisalo konkurs, među kojima njih 28 ima medije u procesu privatizacije, ukazao je Mirković i ocenio da je ovo "tranziciona godina", ali da je, uprkos tome, Ministarstvo kulture i informisanja najveći pojedinačni donator medija.\nOn je naveo da je za prijavu na aktuelni konkurs za raspodelu 45 miliona dinara medijima, produžen rok do 30. septembra i predočio da je sada prvi put učešće uslovljeno upisom u Registar medija.\nMirković je ukazao da će "posebna lupa" u finansiranju medijskih sadržaja biti upravo na privatizovanim medijima. Od državnih 50 medija, koji su od 1. jula u procesu privatizacije, posle završenog kruga, vlasnika će dobiti 22 medija, dok drugi krug mora biti okončan do 31. oktobra, rekao je Mirković.\n"Činjenica je da je 2015. u stručnoj javnosti već nazvana prelaznom ili eksperimentalnom godinom za sprovođenje novih medijskih zakona, odnosno da su se unapred očekivali pojedini problemi i propusti", rekao je predsednik NUNS Vukašin Obradović.\nPredsednik UO Asocijacije medija Zoran Sekulić smatra da je najveći deo ove nulte godine protekao u budžetskom finansiranju medija u državnom vlasništvu, a da je paralelno počeo proces projektnog finansiranja.\nOn je naglasio da bi bilo neophodno da se za iduću godinu tačno zna sa kolikim budžetom se raspolaže za projektno finansiranje na svim nivoima vlasti. „Tu posebno važnom vidim ulogu Ministarstva državne uprave i lokalne samouprave koje bi trebalo da propiše ista ili približna pravila igre za sve lokalne samouprave za projektno finansiranje", rekao je Sekulić.\nOn je napomenuo i da je sada vreme da novinarska i medijska udruženja preuzmu odgovornost, ne samo koga će kandidovati u konkursne komisije, već i za odluke koje će donositi.\nPredstavnik Nezavisnog društva novinara Vojvodine Nedim Sejdinović ocenio je da u projektnom finansiranju stanje na terenu nije dobro jer predstavnici lokalne samouprave, u nekim slučajevima, ne shvataju pojam javnog interesa na pravi način.\nPoslednji panel na skupu bio je posvećen programskom budžetu i sufinansiranju javnog interesa u informisanju.\nAleksandar Marinković iz SKGO je ukratko predstavio obavezu lokalne samouprave na izradi i usvajanju programskog budžeta i objasnio u kojoj meri će to doprineti transparentnom prikazu raspodele i trošenja budžetskih sredstava.\nIrena Marković iz Odeljenja Ministarstva finansija za kontrolu državne pomoći navela je da Zakon o kontroli državne pomoći propisuje da svako davanje sredstava iz budžeta može da naruši konkurenciju na tržištu. Marković je objasnila da se konkurencija na tržištu automatski remeti, ako se favorizuje jedna medijska kuća i njoj daju sredstva za određene programske sadržaje.\nIsto tako, Zakon o kontroli državne pomoći ne pravi razliku između toga ko je vlasnik i kakav je način osnivanja nekog privrednog subjekta, objasnila je Marković.\nVesna Jokanović iz Ministarstva kulture i informisanja je predočila da Zakon o javnom informisanju nije predvideo nikakvu sankciju u slučaju da lokalne samouprave ne raspišu konkurs iz oblasti javnog informisanja. Međutim, ona je istakla da postoji mogućnost da Ministarstvo finansija, na zahtev Ministarstva kulture i informisanja, obustavi transfere lokalnoj samoupravi koja ne poštuje Zakon o javnom informisanju.


Proglašeni ovogodišnji pobednici Likovnog konkursa "30x30"\nProglašeni ovogodišnji pobednici Likovnog konkursa „30×30“\nSinoć je u Kulturnom centru Zrenjanina otvoren 14. Likovni salon „30×30“. U okviru salona predstavljeni su radovi najuspešnijih učesnika ovogodišnjeg Likovnog konkursa „30×30“ i proglašeni su nagrađeni autori.\nDobitnik prve nagrade je Marko Vukša za skulptorski rad „Unutrašnji prostor“. Dobitnica druge nagrade je Suzana Vučković za slikarski rad „Posmatrač“, a dobitnica treće nagrade je Ivana Radovanović za rad (sliku) „Neće te zaobići“.\nAna Stanar, istoričarka umetnosti, kao i Vukašin Milović i Milutin Mićić, činili su ovogodišnji žiri.\nOrganizator konkursa i salona je Kulturni centar Zrenjanina koji zajedno sa autorom projekta raspisuje svake godine, u septembru, likovni konkurs. Njegovi rezultati se vide na likovnom salonu koji će, pored premijernog otvaranja i izlaganja radova u Zrenjaninu, biti predstavljen i u Beogradu, Pančevu, Sremskoj Mitrovici i Novom Sadu. Konkurs (salon) je međunarodnog karaktera, a ove godine učešće su prijavila 202 autora (likovna umetnika) iz zemlje i inostranstva.\nPročitajte još: KUD „Pionir“ nastupio u Panami na festivalu „Deca igraju za mir u svetu“\nNa otvaranju, publici i gostima su se obratili Goran Marinković, direktor Kulturnog centra, i Milutin Mićić, autor projekta.\nZrenjaninski Likovni salon „30×30“ otvoren je do kraja godine u izložbenom prostoru Kulturnog centra Zrenjanin.\nPokrovitelj programa je Grad Zrenjanin.\nTagoviKulturni centar Zrenjanina Likovni konkurs "30x30" LIKOVNI SALON 30X30 Milutin Mićić\nPolicija kod mladog Zrenjaninca pronašla 0,45 grama heroina\nMuž nasrnuo na suprugu, nožem isekao njenu garderobu!\nŽenska Nova godina i ovog decembra u Hotelu „Vojvodina“


Gradska uprava Trebinje: Nijedno dijete poginulih boraca neće ostati nezaposleno - Top Portal\nNaslovnica Vijesti Hercegovina Gradska uprava Trebinje: Nijedno dijete poginulih boraca neće ostati nezaposleno\nTREBINJE – U cilju opredijeljenosti Gradske uprave Trebinje da nijedno dijete poginulih boraca ne ostane nezaposleno, u ovoj je instituciji raspisan javni poziv za korištenje subvencionih sredstava za samozapošljavanje ove kategorije stanovništva.\nSredstva, koja mogu biti u visini do 20.000 maraka, biće nepovratna i imaju karakter subvencija koje će se odnositi na započinjanje sopstvenog biznisa u svim djelatnostima, s tim da započete poslove moraju obavljati 24 mjeseca nakon potpisivanja ugovora.\nSredstva će se dodjeljivati postepeno, odnosno, 60% od odobrene sume će se moći podići odmah nakon potpisivanja ugovora, 25% u drugoj godini rada u djelatnosti, s tim da će se sve vrijeme kontrolisati gdje se novac troši, da bi preostalih 15% dobili nakon sprovedene kontrole svih prethodnih toškova.\nPolovina odobrenih sredstava bi trebalo da bude iskorištena za nabavku opreme, bilo da je nova ili polovna, kao i na nabavku sirovina i repromaterijala, a sve će pratiti nadležna komisija, koju će imenovati gradonačelnik, s kojim će svaki korisnik posebno potpisati ugovore.\nPravo na subvencije u Trebinju mogu ostvariti sva djeca palih boraca koja u posljednjih godinu dana žive u ovom gradu, uz uslov da su registrovali djelatnost ili su za nju pokrenuli postupak, ili su se, pak, obavezali da će to učiniti dok ne dobiju sredstva, a moguće je da subvencije ostvari i više lica udruživanjem u zajednički biznis.\nObaveze korisnika ovih subvencija će biti da plaćaju poreze i doprinose, a ako to ne rade, ili ne budu adekvatno koristili sredstva, sve što im je uplaćeno moraće da vrate, o čemu će brigu voditi nadležna gradska komisija.\nPrethodni članakDRAMA Automobil uletio u benzinsku pumpu, jedna osoba povrijeđena\nNaredni članakMuškarac iz BiH u Italiji ubio bivšu suprugu, djevojku i sebe


01.05.2015. 11:33h Ažurirano: 01.05.2015. 11:33h\nRadnička partija (RP), na čijem je čelu dugogodišnji sindikaln lider Janko Vučinić, osnovana je danas u Nikšiću.\nOsnivačkoj skupštini, koja je održana na Međunarodni praznik rada, prisustvovali su delegati iz Nikšića, Podgorice, Rožaja, Bijelog Polja, kao i čelnici više opozicionih partija.\nVučinić je kazao da će ta RP baštiniti ljevičarske ideje zasnovane na socijalističkim principima pravde, solidarnosti i jedinstva.\n„RP je izvorno proistekla iz jakog sindikalnog pokreta Željezare i Nikšića“, kazao je Vučinić.\nPredsjednk Nove srpske demokratije, Andrija Mandić, rekao je da Crna Gora napokon dobija radnčku partiju, na čijem čelu je, kako je naveo, čovjek kome radnici vjeruju.\n„Demokratski front (DF) od danas postaje jači za stranku koja će, ne samo u našem političkom savezu, nego i u Cijeloj Crnoj Gori, zastupati radničke interese“, kazao je Mandić.\nPredsjednik Pokreta za promjene, Nebojša Medojević, kazao je da ih sve zajedno čekaju ulice i istorijski zadatak, i da moraju završiti ranije započeti posao smjene vlasti.\nOn je najavio da će DF, nakon preuzimanja vlasti, nacionalizovati i vratiti u državno vlasništvo firme koje je, kako je kazao, režim opljačkao i kojima upravljaju tajkuni, i pozvao građane da se spremaju za ulice.\nNjegov partijski kolega Branko Radulović ocijenio je da je od danas DF mnogo jači i odlučniji sa RP Vučinićem „koji će, kao njen lider, biti na čelu kolone promjena, i neće ustuknuti“.\n„Nema države u kojoj je vlast kriminalizovana i odnarođena, u kojoj je većina sirotinja, u kojoj mnogi gladuju, u kojoj eventualno možem biti nadičari, a naša djeca moraju odlaziti trbuhom za kruhom“, kazao je Radulović.\nOn je poručio premijeru Milu Đukanoviću da je bilo dosta, da mora vratiti narodne pare, slobodu i slobodne izbore, kako bi se u Crnoj Gori konačno poštovao rad i osmosatno radno vrijeme.\nPredsjednik poslaničkog kluba Socijalističke narodne partije, Aleksandar Damjanović, kazao je da se danas 1. maj obilježava u socijalno obespravljenoj i ekonomski devastiranoj Crnoj Gori.\n„Ovaj praznik se, nažalost, danas u Crnojoj Gori obilježava neradno, jer radnika skoro da i nema. To obavezuje RP da doprinese da u Crnoj Gori konačno dođe do socijalne pravde i jednakosti svih radnika koji su bukvalno otjerani sa svojih poslova zbog pljačke, tajkunske privatizacije i urušavanja ekonomije“, naveo je Damjanović.\nOn je rekao da je uvjeren da će RP, kao kamen u mozaiku promjena, doprinijeti da vrlo brzo dođe do socijalne pravde i slobode u Crnoj Gori.\nPredsjednik Demokratske narodne partije, Milan Knežević, kazao je da je uvjeren da će Vučinić biti budući mnistar rada i socijalnog staranja u Crnoj Gori, jer se, kako je naveo, svojim radom dokazao u Skupštini i van nje.\n„Ubijeđen sam da ćemo sa RP stvoriti demokratske uslove za nove zbore na kojima nikad više nećemo konstatovati da smo ponovo pokradeni“, rekao je Knežević.\nU ime Poketa socijalista Srbije, Aleksandar Erac, kazao je da je teško doći danas u Nikšić i vidjeti da nema „onih nekadašnjih nasmijanih radnika“.\n„Nadam se da ćete uz Jankovu pomoć uspjeti da se izborite za svoja prava“, dodao je Erac.\nRadisav Stanišić iz Komunističke partije Crne Gore kazao je da se od danas u Nikšiću i Crnoj Gori otvara novo poglavlje.\nOsnivanje RP je pozdravili su i predsjednici Pokreta za Pljevlja i Pertije penzionera, Novica Stanić i Vojo Vuletić.\nNakon osnivačke skupštine delegati i gosti su prošli gradom, ispred Skupštine opštine, do centralnog gradskog trga, na kome će biti održan radnički protest.\nRadnička partijaNebojša MedojevićJanko VučinićBranko RadulovićAndrija Mandić


ZVANIČNICA BAJDENOVE ADMINISTRACIJE: Naš cilj - sveobuhvatni sporazum o normalizaciji odnosa Beograda i Prištine\nIlustracija, Foto: AP/Jose Luis Magana\nmladen djordjevic\t 24.02.2021. 16:59h\nBEOGRAD/VAŠINGTON - Nova američka administracija podržava dijalog Beograda i Prištine uz posredovanje Evropske unije (EU) i nada se da on vodi ka sveobuhvatnom sporazumu o normalizaciji, zasnovanom na međusobnom priznanju, izjavila je za Glas Amerike zamenica pomoćnika državnog sekretara za Evropu i Evroaziju, Moli Montgomeri.\n"Svakako i dalje podržavamo dijalog Beograda i Prištine, uz posredovanje EU i očekujemo sveobuhvatni sporazum o normalizaciji koji bi doveo do obostranog priznanja ili bio zasnovan na obostranom priznanju. I to će biti naš cilj u budućnosti", rekla je Montgomeri.\n"Znamo da smo najuspešniji kada radimo rame uz rame s našim evropskim saveznicima i partnerima. I to će biti naš pristup", dodala je Montgomeri.\n"Verujemo da su ti odnosi osnova svega što pokušavamo da uradimo, bez obzira da li je reč o borbi protiv Kovida-19 ili klimatskim promenama, ili suprotstavljanju štetnim aktivnostima Rusije i Kine. Želimo da saradjujemo sa našim evropskim partnerima", rekla je Montgomeri za Glas Amerike.\nPREDSEDNIK VUČIĆ O RAZGOVORU BLINKENA SA MINISTRIMA EU: Prevario se ko misli da ćemo se odreći onoga što je naše


25. Septembra 2017 7. Decembra 2020 S-Mama2 komentara\nTreće nedelje plakanja već nije bilo. Istog trena kada bih je uvela u “njenu” prostoriju gde su njeni drugari Sofia bi odlazila u zagrljaj vaspitačici i počela bi da mi maše, što je meni bio znak da odmah mogu da krenem svojim putem. Tada je već rado ostajala po dva i tri sata, igrala se sa ostalima i užinala s njima. Mada je još rano da ostane puno vreme od 5 sati boravka, kako smatra vaspitačica. Ona kaže da je najbolje dete odvesti kada je srećno i zadovoljno, a ne kada se unervozi jer na taj način će želeti da dođe ponovo jer zna da mu je tu lepo.\nOno što mi se posebno dopada u celom periodu privikavanja je pre svega što su roditelji uključeni u celu priču, vaspitačice maksimalno posvećene vašem detetu kao bi za svako našle ono što njemu odgovara, kao i činjenica da svakoga dana roditelj dobije usmeni “izveštaj” kako njegovo dete napreduje u privikavanju kao i šta je tog dana radilo, bilo sa vaspitačicom, bilo sa drugom decom.\nPrethodna Bebin prvi dan u jaslicama u Nemačkoj\nSljedeća Zašto je prisustvo oca na porođaju neophodno?


Gradiška dobija grantove od 15 miliona evra za tretman otpadnih voda\nOpština Gradiška potpisala je dva ugovora o grantovima vrednim ukupno oko 15 miliona evra za projekat nemačke razvojne banke (KfW) kojim će se rešiti problem prikupljanja i tretmana otpadnih voda.\nUgovore su sa projektnim menadžerom KfW Stefanom Rabeom potpisali zamenik predsedavajućeg Savjeta ministara BiH i ministar finansija i trezora BiH Vjekoslav Bevanda, ministar finansija Republike Srpske Zora Vidović i gradonačelnik opštine Gradiška Zoran Adžić, navodi se u saopštenju Ministarstva finansija i trezora BiH.\nMinistar Bevanda objasnio je da se prvi sporazum odnosi na grant od 3,8 miliona evra koji je obezbedila Vlada Švajcarske, a implementira se preko KfW-a, dok je drugi grant u iznosu 10,26 miliona evra osiguran na osnovu ugovora o finansijskoj saradnji između Nemačke i BiH.\nZavršetak projekta se očekuje u roku od tri godine\nPripremni radovi već počeli, a rok za završetak projekta je tri godine, stoji u saopštenju. Prema ranijim izveštajima, projekat uključuje proširenje kanalizacione mreže i izgradnju prečistača.\nGradiška će prva u RS i BiH regulisati otpadne vode\n„Oba ugovora sprovode se putem KfW-a s kojim imamo odličnu, dugogodišnju saradnju i zahvalni smo im što smo u fokusu njihove pažnje za sve društeveno korisne projekte. Ovaj projekat biće od izuzetne važnosti za unapređenje kvaliteta života građana Gradiške i zaštite životne sredine,“ istakao je ministar Bevanda.\nGradonačelnik opštine Gradiška Zoran Adžić rekao je da će u naredne četiri godine ovaj grad biti veliko gradilište.\n„A, nakon toga prva lokalna zajednica u Republici Srpskoj i BiH koja će imati potpuno rešen problem prikupljanja i prečišćavanja otpadnih voda na području grada i prigradskih naselja“, dodao je on nakon potpisivanja ugovora.\nInače, Gradiška je jedan od 37 gradova i opština u BiH koji će dobiti akcioni plan za održivi energetski razvoj i klimatske promene (SECAP).\nTagovi: KfW, otpadne vode, SECO\nPočetna » Vesti » Voda » Gradiška dobija grantove od 15 miliona evra za tretman otpadnih voda


Milioni života majki i prevremeno rođenih beba mogu se spasiti uz odgovarajuću negu - Bebac.com\n17.12.2018. / Izvor: Klix.ba\nBez specijalizovanog tretmana, brojna novorođenčad iz rizičnih kategorija neće preživeti prvi mesec života\nSkoro 30 miliona beba rodi se pre vremena, previše su sitne ili se razbole svake godine i potrebna im je specijalistička njega da prežive, navodi se u novom izveštaju globalne koalicije koja uključuje UNICEF i Svetsku zdravstvenu organizaciju (WHO).\n"Kada je reč o bebama i njihovim majkama, prava nega u pravo vreme na pravom mestu može biti od odlučujućeg značaja. Ipak, milioni sitnih i bolesnih beba i žena umiru svake godine iz prostog razloga što ne primaju kvalitetnu zdravstvenu negu koja je njihovo pravo i naša je kolektivna odgovornost", izjavio je Omar Abdi, zamenik izvršnog direktora UNICEF-a.\nIzveštaj, naslovljen kao "Opstanak i uspeh: transformisanje nege za svako sitno i bolesno novorođenče", ustanovio je da je među tek rođenim bebama većina njih koje su u riziku od smrti i hendikepa, koje pate od komplikacija preranog rođenja, povreda mozga prilikom rođenja, teških bakterijskih infekcija i žutice, od kongenitalnih uslova. Osim toga, finansijski i psihološki efekti po njihove porodice imaju pogubne posledice po njihov spoznajni, jezički i emotivni razvoj.\nBez specijalizovanog tretmana, brojna novorođenčad iz rizičnih kategorija neće preživeti prvi mesec života, navodi se u izveštaju. U 2017. godini, oko 2,5 miliona novorođenih beba je umrlo, od kojih većina od uzroka koji su se mogli sprečiti. Skoro dve trećine beba koje preminu rođene su pre vremena. Čak i u slučaju da prežive, te bebe se suočavaju s hroničnim bolestima ili s problemima u razvoju. Pored toga, oko milion sitnih i bolesnih novorođenih beba prežive s dugotrajnim hendikepom.\nUz odgovarajuću negu, te bebe mogu živeti bez većih komplikacija. Izveštaj pokazuje da do 2030. godine u 81 zemlji životi 2.9 miliona žena i beba mogu biti spašeni, navodi se u izveštaju.\nU prvih 11 meseci 2018. u Beogradu rođeno 18.293 mališana


Albanija poslala verbalnu notu Srbiji zbog Vulinovih izjava, Vulin traži izvinjenje\nPremijer Albanije Edi Rama saopštio je da je Ministarstvo spoljnih poslova te zemlje pozvalo ambasadora Srbije u Tirani kako bi mu predao verbalnu notu, a nakon izjava srpskog ministra odbrane, Aleksandra Vulina.\nRama je kazao da neće tolerisati nijednu uvredu predstavnika srpske vlade.\n„Ministarstvo spoljnih poslova Albanije je nastavilo dalje proces, ambasador Srbije je pozvan ili biće pozvan, kako bi se putem verbalne note stavilo do znanja Srbiji da nikakva velika usta u vladi Srbije ne mogu da povrede Vladu Albanije, figuru jednog ministra ili premijera Albanije“, kazao je Rama.\nNedugo nakon ovoga, Vulin je pozvao Ramu, da se izvini Srbiji.\n"Neka se Rama izvini za Žutu kuću, neka se izvini za podršku ubicama iz OVK, pa onda neka traži da mu neko leči povređenu sujetu", naveo je Vulin u saopštenju objavljenom 6. oktobra na sajtu Ministarstva odbrane.\nOn je ocenio i da bi, kako je nazvao, "nesreća koju bi napravila 'Velika Albanija'" bila nesreća svih na Balkanu i naveo da će se protiv toga boriti.\nInače, u poslednjih mesec dana a sajtu Ministarstva odbrane Srbije objavljeno je šest saopštenja u kojima Vulin, prvi čovek ministarstva kosovske Albance naziva „Šiptarima“ ignorišući presudu suda u Srbiji po kojoj je taj termin „politički nekorektan i uvredljiv“.


Potpisan Protokol o saradnji između SANU i grada Pirota - Pirot Plus Online\n17. jun 2020. 13:29 Lokalna samouprava Pirot Plus Online\nU Medija centru Doma kulture danas je potpisan Protokol o saradnji izmedju Srske akademije nauka i umetnosti i Grada Pirota. Protokol su potpisali predsednik Ogranka SANU u Nišu, akademik Ninoslav Stojadinović i gradonačelnik Pirota Vladan Vasić. Potpisivanju su prisustvovali i predstavnici Kompanije Tigar Tajers.\nPrema rečima gradonačelnika Vasića ovim Protokolom se utvrđuje osnova za zajedničko delovanje njegovih potpisnika u oblastima kulture, umetnosti, obrazovanja i nauke, a u cilju afirmacije i razvoja ovih oblasti u Pirotu.\nAkademik Ninoslav Stojadinović, predsednik Ogranka SANU u Nišu, kaže da je intenzivnija saradnja sa našim gradom počela 2017. godine, a do kraja ove godine u planu su brojne aktivnosti iz svih oblasti delovanja.\nPrisutnima se obratio i Zoran Kostić, direktor za ljudske resurse u kompaniji Tigar Tajer\nUsledilo je i zvanično potpisivanje Protokola


Ratari zahtevaju pomoć kako bi nastavili sa poljoprivrednom proizvodnjom | Agromedia\nRatari zahtevaju pomoć kako bi nastavili sa poljoprivrednom proizvodnjom\nUdruženje Pančevački ratari, asocijacija Agrarni forum Pančevo, udruženje Građanska neposlušnost iz Dolova i udruženje Agroligistik iz Dolova zahtevaju pismeni odgovor Ministarstva poljoprivrede i ispunjenje njihovih zahteva povodom olakšica koje bi im omogućile nastavak poljoprivredne proizvodnje.\n„Zajednička sednica Vlada Republike Srbije i Vojvodine je održana 06. oktobra i tada su na konferenciji za štampu i medije objavljene odobrene mere za ublažavanje posledica ekstremne suše. Među objavljenim merama obeju Vlada nije odobren nijedan zahtev koji smo tražili ispred 3 udruženja i asocijacije poljoprivrednika, pre svega ratara“ navodi se u zajedničkom saopštenju.\n„Pošto je proteklo bar 4 meseca po završetku jesenje žetve, smatramo da su Ministarstvo poljoprivrede i Vlada Srbije imali dovoljno vremena da u potpunosti sagledaju posledice ekstremne suše i elementarnih nepogoda iz 2017. godine i zvanično objave i odobre mere sa odloženim dejstvom pred prolećne radove i prolećnu setvu 2018. godine“ piše u saopštenju.\nOva udruženja zbog navedenih razloga zahtevaju ispunjenje sledećih zahteva:\n1. Traže otpis iznosa naknade za odvodnjavanje do kraja 2016. godine, odnosno celokupne kamate i većeg dela osnovice koja prevazilazi stopu po tada važećem zakonu o vodama.\n„Tokom novembra i decembra 2016. godine počela su da stižu rešenja za naplatu naknade za odvodnjavanje retroaktivno za 2015. i 2016. godinu na osnovu uredbe Vlade Republike Srbije po stopama od 700,88 za poljoprivredno zemljište i 700,88x20 za građevinsko zemljište, što daleko prevazilazi zakonski okvir. Zahtevamo:\nb) predlog za ocenjivanje zakonitosti opšteg akta – podnet Ustavnom sudu Srbije, još jednom ukazujemo na nezakonito postupanje u vezi obračuna naknade za odvodnjavanje, koja po prirodi predstavlja javnu dažbinu i utvrđuje da se na osnovu elemenata koji su zakonom definisani“ navodi se u saopštenju.\n2. Da se dizel gorivo za poljoprivredu (agro-dizel) oslobodi celokupne akcize, koja sada iznosi 53 dinara za litar dizel goriva.\nU saopštenju se dalje navodi da su ratari „bankrotirali“ i da je pod znakom pitanja njihov nastavak bavljenja poljoprivrednom proizvodnjom.\n„Mnogi se još uvek premišljaju šta će i kako će, jer još uvek iščekuju pomoć države i značajno umanjenje državnog nameta na osnovno pogonsko dizel gorivo, koje je opterećeno državnim nametima sa 55% na maloprodajnu cenu goriva. Akciza, naknada za formiranje obaveznih rezervi, markiranje goriva, monitoring kvaliteta i PDV su sada opterećenje na svaki litar dizel goriva, 80 dinara“, piše u saopštenju.\nUblažanje posledica suša.\nKretanje cena 24. decembar 2018.\nDnevni izveštaj sa Produktne berze za 21.12.2018\nNa svetskim berzama je 21.12.2018 godine zabeležena promena cena nekih poljoprivrednih proizvoda. Evo do kakvih promena je došlo.


Muhoviću 24 sata da zakaže sjednicu Skupštine o svojoj smjeni!\nNaslovnica NAJNOVIJE Politika Muhoviću 24 sata da zakaže sjednicu Skupštine o svojoj smjeni!\nPodnosioci inicijative za smjenu predsjednika SO Petnjica Adnana Muhovića, od njega su tražili da se u roku od 24 sata izjasni da li će zakazati sjednicu lokalnog parlamenta sa tom tačkom dnevnog reda, saznaje Radio Petnjica.\nKako prenosi ovaj radio, od podnosioca inicijative, Muhović je obavijestio podnosioce da neće zakazati sjednicu na kojoj bi se glasalo o njegovoj smjeni. Podnosioci inicijative smatraju da im poslovnik o radu SO omogućava da zakažu sjednicu najranije za sedam dana.\nUz poziv za sjednicu podnosilac inicijative je dužan da predloži dnevni red i da dostavi obrazloženje svim odbornicima SO Petnjica. Predsjedavanje ovakvom sjednicom bilo bi povjereno nekom od odbornika iz reda podnosioca inicijative.\nPredstavnici odbornika DPS-a, SD-a i SDP-a, njih 19, od ukupno 31 koliko ih ima u petnjičkom lokalnom parlamentu, poštom su poslali zahtjev za sazivanje vanredne sjednice sa inicijativom za razrješenje predsjednika SO Adnana Muhovića.\nOni kažu da građani Petnjice ne žele podjele zbog čega je neophodno da se onemogući svako dalje djelovanje Muhovića sa pozicije predsjednika Skupštine opštine Petnjica jer je svojim izjavama bacio ljagu na čitav Bihor, na njegove građane i na sve Bošnjake.


Napisao/la Njuz, Marko Dražić\n- Jedno je u toplom domu gledati televiziju i komentarisati ko je peder, a potpuno je drugačije kada na ulici, u deliću sekunde, treba izvršiti procenu i intervenisati. Kako narednih dana očekujemo pojačane aktivnosti, moguće je da će biti pojedinih propusta zbog čega nam je veoma žao – stoji u saopštenju.\n- Situacija bi bila znatno olakšana kada bi naši članovi sami delovali, jer bi onda mogli natenane da analiziraju pokrete, garderobu i frizure ljudi na ulici, ali spletom okolnosti često se dogodi da u društvu bude preko petoro ljudi i dovoljno je samo da neko vikne „ajde da ugazimo one pederčine!“, zbog čega nema vremena za dublju analizu – dodaje se u saopštenju i apeluje na heteroseksualne građane da sami pomognu huliganima.\n- Heteroseksualni građani treba da učine sve da svima bude jasno njihovo seksualno opredeljenje. To znači da izbegavaju sve drečeve boje, da nose uske majice samo ako su bilderi, da prestanu da nose karirane i prugaste pantalone, da torbe preko ramena zamene rančevima, da prestanu da se smeškaju i da što češće hodaju sa stegnutim pesnicama – navodi se na kraju saopštenja.


Niška televizija » Advokatura prekida protest kada se usvoje izmene zakona\nAdvokatura prekida protest kada se usvoje izmene zakona\nObjavljeno 16.01.2015. 19:33\nBEOGRAD – Skupština Advokatske komore Srbije (AKS) donela je danas uslovnu odluku o prekidu protesta, pošto je odlučila da se obustava rada advokature prekine kada u Skupštini Srbije budu usvojene dogovorene izmene i dopune propisa o javnom beležništvu, odnosno kada budu objavljene u Službenom glasniku.\nVećina delegata Skupštine AKS izjasnila se da prihvata sporazum o izmenama propisa o javnom beležništvu koje su usaglasili stručni timovi AKS i Ministarstva pravde, kao i izmene propisa o paušalnom oporezivanju.\nZa prihvatanje sporazuma izjasnilo se 63 delegata, četiri su bila protiv, a jedan uzdržan.\nMinistarstvo pravde bi u ponedeljak moglo da Vladi preda nacrt izmena i dopuna Zakona o javnom beležništvu, Zakona o prometu nepokretnosti, Zakona o vanparničnom postupku, Porodičnog zakona i Zakona o nasleđivanju koje su usaglasili stručni timovi.\nPošto Vlada usvoji predloge izmena zakona uputiće ih skupštini na usvajanje po hitnoj proceduri.\nSkupština bi mogla da se sastane u vanrednom zasedanju za desetak dana, tako da bi do kraja meseca advokatura mogla da počne sa radom.\nDrugi zahtev je usvojen izmenom Uredbe krajem prošle godine, a treći smena ministra nije bio uslov za prekid štrajka.\nKonferencija advokata Srbije preporučila je ranije danas Skupštini AKS da usvoji sporazum stručnih timova te komore i Ministarstva pravde o izmenama propisa o javnom beležništvu, nakon čega bi se stekli uslovi za prekid protesta advoakture koji traje četiri meseca.\nKako je saopšteno iz AKS, za prihvatanje sporazuma na Konferenciji je glasalo 454 advokata, protiv je bilo 176 advokata, a šest se uzdržalo od glasanja.\nKonačnu odluku o prihvatanju sporazuma i prekidu protesta doneće Skupštine AKS, koja počela u 16 sati u Domu sindikata.\nNa Skupštini AKS će delegati iz svih regionalnih advokatskih komora glasati o prihvatljivosti sporazuma i prekidu protesta advokature koji traje od 17. septembra prošle godine.\nKako je ranije najavljeno, nakon Skupštine AKS, biće održana i sednica Upravnog odbora AKS, posle koje bi čelnici komore trebalo da se obrate medijima.\nPredsednik AKS Dragoljub Đorđević ranije je rekao da očekuje da će Skupština AKS doneti uslovnu odluku o prekidu protesta, odnosno da će se obustava rada nastaviti do usvajanja dogovorenih zakonskih izmena u Skupštini Srbije i njihove objave u Službenom glasniku.\nTakođe, advokatura je tražila da joj se do danas dostavi autentično tumačenje Ministarstva finanasija o primeni nedavno izmenjene Uredbe o paušalnom oporezivanju advokata.\nStručni tim AKS i Ministarstva pravde u sredu je završio tehničke ispravke i doterivanje predloženih izmena i dopuna zakona koje bi trebalo da Ministarstvo pravde predloži vladi, a ona da prosledi u skupštinsku procedudru.\nMinistarstvo pravde u rekodrnom roku pokreće proceduru\n„Ministarstvo će da uradi sve što je do njega da pokrene postupak. Drugo je do Skupštine Srbije, ali mislim da će Skupština imati razumevanja za situaciju i da od nje možemo da će nam izaći u susret i blagovremeno usvojiti\npredložene izmene i dopune zakona, rekao je Backović Tanjugu.\nBacković je naglasio da je Ministarstvo pravde veoma zadovoljno što je advokatura Srbije danas prihvatila sporaum stručnih timova AKS i Ministarstva.\n„Mislim da je to bila prava odluka, odluka u interesu građana“, rekao je on.\nBacković je naglasio bih potrebu da se pravosuđe što pre odblokira i napomenuo i da bi bilo neophodno da se što pre\nadvokati vrate na posao i počnu da pristupaju sudovima, kako bi i građanima omogućili pristup sudu.\nTanjug 16.01.2015 17:26\nFoto Tanjug O. Toskić ilustracija


Kako iskoristiti otvaranje poglavlja za borbu protiv korupcije\nBusiness Joomla Themes by Justhost Reviews\nInicijative i analize TS\nIstraživanja o korupciji\nPočetak Aktuelno Saopštenja Kako iskoristiti otvaranje poglavlja za borbu protiv korupcije\nDatum kreiranja: utorak, 19 jul 2016\nTransparentnost Srbija smatra da otvaranje poglavlja 23 i 24 pristupnih pregovora sa EU, može u budućnosti da donese koristi građanima Srbije. Potencijalna korist leži u tome što se otvara novi kanal za praćenje reformi. Da li će ta korist biti samo simbolična ili značajna, zavisi od volje državnih organa Srbije da naprave iskorak u borbi protiv korupcije, a ne samo da formalno ispune aktivnosti iz akcionog plana, ali i od rešenosti EU da insistira na rezultatima primene zakona. Prvi test postojanja te volje biće spremnost da se postojeći nepotpuni i neambicionizni Akcioni plan za poglavlje 23 značajno modifikuje.\nTransparentnost – Srbija ističe da bi bilo zaludno očekivati da će se EU više starati o interesima građana Srbije nego što su oni sami spremni da to učine ili da EU može da obavi bilo koji posao u borbi protiv korupcije umesto domaćih institucija. Zbog toga upozoravamo na ključne rizike koje proces pregovaranja nosi i na rizike koji su se do sada pokazali. Prva opasnost sastoji se u tome što neki problemi korupcije nisu jasno prepoznati u analizama EU, niti su za njih formulisana rešenja u okviru evropskih integracija. Naime, EU je u zahtevima koje iznosi pred zemlje kandidate ograničena postojenjem sopstvenih pravila u pojedinim oblastima. Usled toga skrining izveštaj EU i Akcioni plan za poglavlje 23 uopšte ne prepoznaju kao problem ono što je u Srbiji jedan od glavnih kanala za izbegavanje primene antikorupcijskih propisa– zaključivanje međudržavnih sporazuma. S tim u vezi je i problem koji se ogleda u sklonosti naših državnih organa da kao prioritet rešavaju ona pitanja koja su uvrštena u EU planove, na uštrb ostalih, kod kojih ne postoji element međunarodnog nadzora.\nDrugi problem jeste to što mere iz akcionog plana, čak i kada bi bile u potpunosti sprovedene u delo do 2018. godine, ne bi donele potreban nivo promena, jer nisu postavljene dovoljno ambiciozno ili zato što im nedostaju precizni pokazatelji za ocenu uspešnosti. Treći problem je pitanje tumačenja i s tim u vezi razumljiva i očekivana sklonost naših državnih organa da tretiraju kao da je problem rešen, i kada u stvari nije. Pokazatelj tog problema jesu i pojedine ocene iz prvog izveštaja o sprovođenju Akcionog plana za poglavlje 23. U ovom dokumentu, koji pokriva period do 30. juna 2016. se, između ostalog, može pročitati da se „uspešno realizuju“ aktivnosti koje treba da spreče „curenje informacija o krivičnim postupcima u toku“ iako je bezbroj primera da se u medijima objavljuju ili čak plasiraju od najviših zvaničnika podaci o tome; da javno tužilaštvo„razmatra izveštaje Saveta za borbu protiv korupcije sa stanovišta eventualne krivične odgovornosti“, a da, s druge strane, nije poznato da je po bilo kojem od brojnih izveštaja Saveta koji su objavljeni u poslednje četiri godine pokrenut neki krivični postupak; da je „Vlada do sada postupala u skladu“ sa skupštinskim zaključcima povodom izveštaja nezavisnih državnih organa, iako očigledno nije, a u 2016. ti zaključci nisu ni usvojeni; da se „uspešno realizuje“ aktivnost postavljanja službenika na položaje na osnovu konkursa, iako su svi rokovi odavno probijeni; da se pojedine aktivnosti smatraju uspešno realizovanim samo zato što je „obuka organizovana“ ili „izveštaj podnet“ i slično.\nTransparentnost Srbija takođe podseća da je u ranijim slučajevima pristupanja EU se pokazalo da su države spremne da poboljšaju svoje zakone, da uspostave institucije i da nešto konkretno učine na polju borbe protiv korupcije, kada im je u izgled stavljena perspektiva pridruživanja. Međutim, ti napori nisu uvek bili iskreni i trajni, zbog čega se uspešnost u borbi protiv korupcije EU sada prati praktično od početka do kraja pridruživanja.\nTransparencySer Istog dana Vlada donela još 31 rešenje o vd postavljenjima pom. ministara, direktora uprava, direktorata...\nmaj 06 • reply • retweet • favorite\nTransparencySer U tri aprilska nastavka, nezakonitim retroaktivnim rešenjima, @SerbianGov "spojila" je vd mandat direktora… https://t.co/YIpjX2bHtB\nTransparencySer Vlada Srbije ponovo postavila Filipa Radovića retroaktivno za v.d. direktora @SEPA_Serbia - rešenje od 23. aprila,… https://t.co/YeLdhBoPNp\napr 29 • reply • retweet • favorite